|  |
| --- |
| **𞤀 𞤢:** 𞤭𞤲.  - 𞤳𞤮 𞤢𞤤𞤳𞤵𞤤𞤢𞤤 𞤢𞤪𞤢𞤲𞤢𞤲𞤺𞤢𞤤 𞤫 𞤢𞤤𞤳𞤵𞤤𞤫 𞤆𞤵𞤤𞤢𞤪 𞤯𞤫𞤲.  -𞤳𞤮 𞤤𞤮𞤲𞤼𞤭𞤲𞤮𞤤 𞤧𞤮𞤬𞤼𞤵𞤲𞤺𞤮𞤤 𞤬𞤭𞥅 𞤲𞤫𞤯𞥆𞤮 𞤢𞤪𞤢𞤲𞤮 𞤮𞤲.  *𞤫 𞤥𞤭𞤧𞤢𞤤:*  𞤔𞤢𞤲𞤺𞤮⹁ 𞤢 𞤴𞤢𞤸𞤢𞤲𞤢𞤴 𞤣𞤫𞤬𞤼𞤫 𞤅𞤭𞤪𞤢 𞤯𞤫𞤲.  - 𞤸𞤭𞤲𞥋𞤺𞤢𞤤 𞤥𞤢𞥄𞤲𞤣𞤭𞤲𞤭𞤪𞤫𞥅 𞤳𞤢𞤤𞤢 𞤳𞤮𞤲 𞤳𞤮 𞤼𞤫𞤲𞤼𞤭⹁ 𞤸𞤭𞤼𞥆𞤭 𞤫 𞤲𞤣𞤫𞤪 𞤥𞤮𞤱𞤪𞤫 𞤥𞤢𞥄𞤯𞤵𞤲 𞤳𞤮 𞤢𞤪𞤣𞤭𞥅 𞤫 𞤳𞤮 𞤲𞤢𞤲𞤣𞤭 𞤫 𞤥𞤵𞤲.  - 𞤭𞤲𞤣𞤫 𞤲𞤮𞥅𞤲𞤫 𞤰𞤭𞥅𞤰𞤢𞤲 𞤲𞤫𞤯𞥆𞤢𞤲𞤳𞤫 𞤧𞤢𞥄𞤱𞤵𞤯𞤫 𞤶𞤫𞤪𞤼𞤵 𞤀 𞤲𞤺𞤵𞤲. |
| **𞤀𞤄**  𞤭𞤲𞤣𞤫 𞤲𞤮𞥅𞤲𞤫 𞤰𞤭𞥅𞤰𞤢𞤲 𞤲𞤫𞤯𞥆𞤢𞤲𞤳𞤫𞤲 (𞤫 𞤲𞤣𞤫𞤪 𞤲𞤶𞤵𞤩𞥆𞤵𞤣𞤭 **𞤀𞤄𞤌** 𞤲𞤣𞤭𞤲) 𞤱𞤢𞤯𞤮𞤪𞤲𞤣𞤭 𞤶𞤫𞤪𞤼𞤭 𞤯𞤭𞤲 𞤯𞤭𞤯𞤭 **𞤀** 𞤳𞤢𞤻𞤵𞤲 𞤫 **𞤄**. |
| **𞤀𞤣𞤤𞤢𞤥:** 𞤭𞤲.  𞤳𞤮 𞤭𞤲𞤣𞤫 𞤸𞤫𞥅𞤪𞤼𞤭𞤲𞤢𞥄𞤲𞤣𞤫 𞤲𞤣𞤫𞤲 𞤢𞤤𞤳𞤵𞤤𞤫 𞤯𞤫𞤲𞤺𞤢𞤤 𞤆𞤵𞤤𞤢𞤪 𞤲𞤺𞤢𞤤. |
| **𞤀𞤦** (𞤢𞤳𞤣𞤭 **𞤀𞤾**)  𞤭𞤲𞤣𞤫 (𞤳𞤢 𞤤𞤭𞤥𞤤𞤫𞤦𞥆𞤭 𞤒𞤢𞤸𞤵𞥅𞤣𞤢𞥄𞤩𞤫 𞤩𞤫𞤲) 𞤳𞤮 𞤤𞤫𞤱𞤪𞤵 𞤧𞤢𞤨𞥆𞤮𞤴 𞤺𞤮𞤱𞤢𞤩𞤵𞤪𞤵 𞤲𞤣𞤵𞤲 𞤼𞤮 𞤦𞤢𞤲𞤽𞤫 𞤲𞤦𞤫𞤯𞥆𞤢𞥄𞤳𞤵 𞤫 𞤶𞤮𞤱𞤢𞤩𞤵𞤪𞤵 𞤲𞤣𞤵𞤲 𞤼𞤮 𞤦𞤢𞤲𞤽𞤫 𞤣𞤭𞥅𞤲𞤢 𞤥𞤢𞤩𞥆𞤫⹁ 𞤳𞤮 𞤸𞤢𞤧𞤭𞥅𞤳𞤮 𞤭𞤲𞥋𞤣𞤵 𞤸𞤢𞤱𞤪𞤮𞤲𞥋𞤣𞤭𞤪𞤢 𞤺𞤮𞤯𞥆𞤭 𞤫 𞤻𞤢𞤤𞤯𞤭 𞤃𞤮𞤪𞤧𞤮 𞤳𞤢𞤻𞤵𞤥𞥆𞤢 𞤔𞤵𞤳𞤮. |
| **𞤀𞥓:** 𞤭𞤲.  𞤭𞤲𞤣𞤫 𞤫𞤼𞤢𞤲𞤣𞤫 𞤫𞤪𞤮𞤨𞤭𞤴𞤢𞤲𞤳𞤮𞥅𞤪𞤫 𞤫𞤩𞥆𞤮𞥅𞤪𞤫 𞤳𞤢𞤴𞤣𞤭⹁ 𞥔𞥒𞥐 x 𞥒𞥙𞥗 𞤥𞤥. |
| **𞤀𞥔:** 𞤭𞤲.  𞤭𞤲𞤣𞤫 𞤫𞤼𞤢𞤲𞤣𞤫 𞤫𞤪𞤮𞤨𞤭𞤴𞤢𞤲𞤳𞤮𞥅𞤪𞤫 𞤫𞤩𞥆𞤮𞥅𞤪𞤫 𞤳𞤢𞤴𞤣𞤭⹁ 𞥒𞥙𞥗 x 𞥒𞥑𞥐 𞤥𞤥. |
| **𞤀𞥕:** 𞤭𞤲.  𞤭𞤲𞤣𞤫 𞤫𞤼𞤢𞤲𞤣𞤫 𞤫𞤪𞤮𞤨𞤭𞤴𞤢𞤲𞤳𞤮𞥅𞤪𞤫 𞤫𞤩𞥆𞤮𞥅𞤪𞤫 𞤳𞤢𞤴𞤣𞤭⹁ 𞥒𞥙𞥗 x 𞥑𞥔𞥘 𞤥𞤥. |
| **𞤁**⹁ **𞤢**  𞤢𞤤𞤳𞤵𞤤𞤢𞤤 𞤯𞤭𞤥𞥆𞤢𞤤 𞤱𞤢𞤤𞥆𞤢 𞤯𞤭𞤯𞤢𞤩𞤢𞤤 𞤲𞤺𞤢𞤤 𞤫 𞤢𞤤𞤳𞤵𞤤𞤫 𞤀𞤣𞤤𞤢𞤥𞤪𞤫 𞤲𞤣𞤫𞤲. |
| **𞤁⹁ 𞤣:** 𞤭𞤲.  𞤳𞤮 𞤢𞤤𞤳𞤵𞤤𞤢𞤤 𞤯𞤭𞤥𞥆𞤢𞤤 𞤲𞤺𞤢𞤤 𞤫 𞤲𞤣𞤫𞤪 𞤢𞤤𞤳𞤵𞤤𞤫 𞤆𞤵𞤤𞤢𞤪 𞤯𞤫𞤲 𞤲𞤮𞥅𞤺𞤢𞤴 𞤫 𞤶𞤫𞥅𞤼𞤢𞤼𞤭 (𞥒𞥘). |
| **𞤁𞤀𞤇𞤘** 𞤻𞤮𞤺𞥆𞤢𞤲𞤣𞤫  𞤁𞤫𞤲𞤼𞤢𞤤 𞤀𞤥𞤫𞤪𞤭𞤲𞤳𞤫𞤱𞤢𞤤 𞤬𞤭𞥅 𞤇𞤢𞤽𞤼𞤢𞤤 𞤘𞤢𞤲𞤣𞤭𞤲𞤳𞤮𞤱𞤢𞤤. |
| **𞤁𞤀𞤏** 𞤻𞤮𞤺𞥆𞤢𞤲𞤣𞤫  𞤁𞤫𞤲𞤼𞤢𞤤 𞤀𞤥𞤫𞤪𞤭𞤳𞤫𞤲𞤱𞤢𞤤 𞤱𞤢𞤤𞥆𞤢 𞤀𞤬𞤪𞤭𞤳𞤫𞤲𞤱𞤢𞤤 𞤏𞤫𞤪𞤤𞤢. |
| **𞤁𞤅𞤑** 𞤻𞤮𞤺𞥆𞤢𞤲𞤣𞤫  𞤁𞤫𞤲𞤼𞤢𞤤 𞤅𞤢𞤪𞤯𞤢𞥄𞤳𞤵 𞤑𞤮𞤪𞤧𞤵𞤲𞤺𞤵 |
| **𞤁𞤏𞤏**  𞤻𞤮𞤺𞥆𞤢𞤲𞤣𞤫: 𞤣𞤮𞤰𞥆𞤮𞥅𞤪𞤫 𞤱𞤫𞥅𞤴𞤮-𞤫-𞤱𞤫𞥅𞤴𞤮 𞤱𞤢𞤤𞥆𞤢 𞤣𞤮𞤰𞥆𞤮𞥅𞤶𞤫 𞤱𞤫𞥅𞤴𞤮-𞤫-𞤱𞤫𞥅𞤴𞤮. 𞤑𞤮 𞤯𞤵𞤲 𞤱𞤮𞤲𞤭 𞤱𞤮𞤲𞤣𞤫 𞤣𞤮𞤰𞥆𞤮𞥅𞤪𞤫 𞤫 𞤳𞤮 𞤣𞤮𞤰𞥆𞤫𞤼𞤫𞥅 𞤳𞤮𞤲 𞤬𞤮𞤱 𞤳𞤮 𞤳𞤢 𞤱𞤫𞥅𞤴𞤮 𞤱𞤮𞤲𞤭. |
| **𞤁𞤏𞤏** 𞤻𞤮𞤺𞤢𞤲𞤣𞤫  𞤁𞤮𞤰𞥆𞤮𞥅𞤪𞤫 𞤱𞤫𞥅𞤴𞤮-𞤫-𞤱𞤫𞥅𞤴𞤮. 𞤁𞤮𞤰𞥆𞤮𞥅𞤪𞤫 𞤱𞤫𞥅𞤴𞤮-𞤫-𞤱𞤫𞥅𞤴𞤮⹁ 𞤳𞤮 𞤣𞤮𞤰𞥆𞤮𞥅𞤪𞤫 𞤭𞤥𞥆𞤮𞤪𞤲𞤣𞤫 𞤳𞤢 𞤱𞤫𞥅𞤴𞤮 𞤲𞤣𞤫 𞤱𞤫𞤪𞤤𞤢𞥄 𞤳𞤮 𞤱𞤮𞤲𞤭 𞤳𞤢 𞤱𞤫𞥅𞤴𞤮. |
| **𞤃𞤢𞤧𞤢𞤤**: 𞤭𞤲.  𞤳𞤮 𞤸𞤭𞤼𞤮 𞤲𞤫𞤱𞤭𞥅𞤲𞤺𞤮 𞤱𞤮𞤱𞤤𞤵𞤺𞤮𞤤⹁ 𞤲𞤺𞤮 𞤢𞤤𞤣𞤢𞥄 𞤫 𞤧𞤢𞤺𞥆𞤫𞤪𞤫. 𞤋𞤲𞥋𞤺𞤮 𞤣𞤢𞤻𞤭𞤪𞤫𞥅 𞤦𞤢𞤼𞥆𞤫 𞤣𞤭𞤤𞥆𞤭𞤲𞤣𞤫 𞤸𞤮𞤲𞤮𞤲𞥋𞤣𞤫𞤪𞤫 𞤲𞤣𞤫𞤲⹁ 𞤱𞤮𞤲𞤣𞤵𞤣𞤫 𞤫 𞤶𞤮𞤳𞥆𞤮𞤲𞥋𞤣𞤭𞤪𞤺𞤮𞤤 𞤯𞤵𞤲 𞤫 𞤵𞤣𞥆𞤭𞤼𞤢𞤲𞤣𞤫 𞤲𞤫𞤱𞤢𞤲𞤭𞥅𞤲𞤣𞤫 𞤸𞤵𞤲𞤣𞤵𞤳𞤮 𞤳𞤮𞤲 𞤫 𞤲𞤣𞤫𞤪 𞤸𞤢𞤨𞥆𞤵 𞤱𞤢𞤤𞥆𞤢 𞤳𞤭𞤶𞤮𞥅𞤪𞤫 𞤶𞤮𞤳𞥆𞤮𞤲𞥋𞤣𞤭𞤪𞤲𞤣𞤫.‬‬‬‬‬‬‬‬‬‬‬‬‬‬‬ |
| **𞤃𞤢𞥄𞤤𞤭:** 𞤭𞤲.  𞤳𞤮 𞤤𞤫𞤧𞤣𞤭 𞤫 𞤤𞤫𞤧𞤣𞤭𞥅𞤶𞤭 𞤸𞤭𞥅𞤪𞤲𞤢𞥄𞤲𞤺𞤫 𞤀𞤬𞤪𞤭𞤳⹁ 𞤳𞤫𞥅𞤪𞤲𞤵𞤲𞥋𞤣𞤭 𞤫 𞤘𞤭𞤲𞤫⹁ 𞤃𞤮𞤪𞤭𞤼𞤢𞤲𞤭𞤴𞤢𞥄⹁ 𞤄𞤵𞤪𞤳𞤭𞤲𞤢⹁ 𞤅𞤫𞤲𞤫𞤺𞤢𞥄𞤤⹁ 𞤑𞤮𞤣𞤭-𞤜𞤮𞥅𞤪 𞤫 𞤀𞤤𞤧𞤫𞤪𞤭𞤴𞤢. |
| **𞤏𞤭𞤔** 𞤻𞤮𞤺𞥆𞤢𞤲𞤣𞤫  𞤏𞤭𞤲𞤣𞤫𞤲 𞤔𞤢𞤲𞤺𞤫𞤲 (𞤳𞤮 𞤣𞤫𞤲𞤼𞤢𞤤 𞤱𞤭𞤲𞤣𞤫𞤪𞤫𞤴𞤢𞤲𞤳𞤮𞤱𞤢𞤤 𞤬𞤭𞥅 𞤸𞤢𞤩𞤵𞤺𞤮𞤤 𞤸𞤢𞤩𞤵𞤺𞤮𞤤 𞤸𞤵𞤥𞤢𞤥𞤦𞤭𞤲𞥆𞤢𞥄𞤳𞤵 𞤫 𞤥𞤢𞤶𞥆𞤫𞤪𞤫 𞤫 𞤲𞤣𞤫𞤪 𞤣𞤫𞤲𞤣𞤫 𞤊𞤵𞤤𞤩𞤫). 𞤁𞤫𞤲𞤼𞤢𞤤 𞤲𞤺𞤢𞤤 𞤲𞤮𞤲 𞤳𞤮 𞤦𞤭𞤲𞤣𞤭 𞤆𞤵𞤤𞤢𞤪 𞤯𞤭𞤲⹁ **𞤀𞤁𞤂𞤢𞤃** 𞤸𞤵𞥅𞤱𞤼𞤮𞤪𞤼𞤢. 𞤑𞤮 𞤳𞤢𞤲𞤶𞤭 𞤱𞤮𞤲𞤭 𞤤𞤢𞥄𞤱𞤢𞤤𞤩𞤫 𞤣𞤫𞤲𞤼𞤢𞤤 𞤲𞤺𞤢𞤤 𞤺𞤮𞤤𞥆𞤭𞤼𞤭𞤪𞤼𞤢 𞤳𞤢 𞤱𞤭𞤲𞤣𞤵𞤺𞤮𞤤 𞤫 𞤳𞤢 𞤶𞤢𞤲𞤺𞤵𞤺𞤮𞤤 𞤶𞤢𞤲𞤺𞤭𞤲𞤢. |
| **𞤑𞤈**  𞤳𞤮 𞤻𞤮𞤺𞥆𞤢𞤲𞤣𞤫 (𞤑𞤮𞤲𞤶𞤵𞤩𞤫 𞤈𞤢𞤬𞤭𞤲𞤣𞤵𞤩𞤫 𞤱𞤢𞤤𞥆𞤢 𞤳𞤮𞤲𞤶𞤵𞤩𞤫 𞤯𞤵𞥅𞤪𞤭𞥅𞤩𞤫).  𞤑𞤮 𞤣𞤫𞤲𞤼𞤢𞤤 𞤱𞤭𞤲𞤣𞤫𞤪𞤫𞤴𞤢𞤲𞤳𞤮𞤱𞤢𞤤 𞤲𞤺𞤢𞤤 𞤤𞤢𞥄𞤱𞤢𞤤𞤩𞤫 𞤥𞤵𞤲 𞤩𞤫𞤲 𞤱𞤮𞤲𞤭 𞤴𞤭𞤥𞤩𞤫 𞤶𞤮𞤺𞤮𞤪𞤩𞤫 𞤼𞤫𞥅𞤪𞤼𞤢𞤺𞤮𞤤 𞤱𞤢𞤤𞥆𞤢 𞤢𞤷𞥆𞤵𞤼𞤵𞤺𞤮𞤤 𞤴𞤢𞤪𞤵𞤺𞤮𞤤 𞤳𞤮𞤲𞤶𞤢𞤲⹁ 𞤦𞤫𞥅𞤪𞤫. 𞤏𞤮𞤲𞤢𞤼𞤢𞥄 𞤤𞤢𞥄𞤱𞤢𞤤𞤶𞤮 𞤣𞤫𞤲𞤼𞤢𞤤 𞤲𞤺𞤢𞤤 𞤧𞤭 𞤱𞤮𞤲𞤢𞥄 𞤮𞤲𞤼𞤭𞤺𞤭 𞤤𞤢𞥄𞤼𞤮𞥅 𞤬𞤢𞥄𞤤𞤢𞥄𞤯𞤮 𞤢𞤷𞥆𞤵𞤼𞤵𞤣𞤫 𞤴𞤮𞤪𞤵𞤺𞤮𞤤 𞤦𞤫𞥅𞤪𞤫.  𞤑𞤈 𞤳𞤮 𞤀𞤳𞤪𞤮𞤲⹁ 𞤌𞤸𞤢𞥄𞤴𞤮 𞤧𞤭𞤲𞤷𞤢𞥄⹁ 𞤫 𞤳𞤮 𞤸𞤭𞤼𞤢𞥄𞤲𞤣𞤫 𞥑𞥙𞥓𞥕 𞤄𞤭𞤤 𞤏𞤭𞤤𞤧𞤮𞤲 𞤥𞤮 𞤳𞤮𞤲𞤶𞤢𞤲 𞤤𞤵𞤪𞥆𞤵𞤲𞤮𞥅 𞤧𞤭𞤲𞤷𞤭 𞤲𞤺𞤢𞤤. |
| **𞤔𞤏𞤒**  𞤺𞤮𞤺𞥆𞤢𞤲𞤣𞤫 (𞤔𞤢𞥄𞤪𞤮𞥅𞤶𞤫 𞤏𞤵𞤤𞤭𞥅𞤯𞤫 𞤫 𞤒𞤫𞤲𞤯𞤵𞤯𞤫) |
| **𞤖𞤢𞥄𞤪𞤵𞤲𞤢𞤲𞤳𞤮** 𞤼𞤭𞤲𞤣.  𞤳𞤢𞤤𞤢 𞤳𞤮 𞤸𞤫𞥅𞤪𞤼𞤮𞤪𞤭 𞤱𞤢𞤤𞥆𞤢 𞤳𞤮 𞤴𞤢𞤸𞤣𞤭 𞤫 𞤖𞤢𞥄𞤪𞤵𞥅𞤲𞤢  𞤳𞤮 𞤳𞤢𞤤𞤢 𞤳𞤮 𞤭𞤱𞤪𞤭 𞤫 𞤖𞤢𞥄𞤪𞤵𞥅𞤲𞤢. |
| **𞤖𞤢𞥄𞤪𞤵𞤲𞤢𞤲𞤳𞤮𞥅𞤶𞤮** 𞤭𞤲.  𞤫 𞤬𞤭𞤩𞤲𞤣𞤫 𞤴𞤢𞤸𞤵𞥅𞤣𞤭𞤲𞤴𞤢𞤲𞤳𞤮 𞤥𞤢𞥄𞤯𞤵𞤲 𞤲𞤢𞤧𞤢𞥄𞤪𞤢𞤲𞤳𞤮⹁ 𞤳𞤮 𞤳𞤢𞤸𞤭𞤲𞤶𞤮 𞤬𞤵𞤲𞤼𞤵𞤯𞤮 𞤫 𞤖𞤢𞥄𞤪𞤵𞥅𞤲𞤢. |
| **𞤖𞤢𞥄𞤪𞤵𞤲𞤢𞤲𞤳𞤮𞥅𞤶𞤮** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤖𞤢𞥄𞤪𞤵𞤲𞤢𞤲𞤳𞤮𞥅𞤶𞤮 |
| **𞤘𞤏**  𞤻𞤮𞤺𞥆𞤢𞤲𞤣𞤫 𞤳𞤮𞤲𞤺𞤮𞤤 𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤢𞤤. |
| **𞤘𞤼.** 𞤻𞤮𞤺𞥆𞤢𞤲𞤣𞤫  𞤻𞤮𞤺𞤢𞤲𞤣𞤫 𞤳𞤮𞤲𞤺𞤮𞤤 **𞤺𞤢𞤴𞤼𞤫𞤪𞤯𞤵** 𞤳𞤢 𞤲𞤺𞤫𞥅𞤣𞤢𞤲𞤳𞤮𞤱𞤢𞤤. |
| **𞤚 & 𞤑**  𞤻𞤮𞤺𞤢𞤲𞤣𞤫 𞤼𞤭𞤤𞤥𞤵 𞤫 𞤳𞤵𞤧𞤦𞤵 |
| **𞤢𞤣𞤤𞤢𞤥𞤪𞤫:**  𞤭𞤲.  𞤳𞤮 𞤥𞤮𞥅𞤩𞤫𞤪𞤫 𞤢𞤤𞤳𞤵𞤤𞤫 𞤆𞤵𞤤𞤢𞤪 𞤲𞤣𞤫𞤲⹁ 𞤸𞤭𞤲𞥋𞤣𞤫 𞤱𞤢𞤯𞤮𞤪𞤭 𞤢𞤤𞤳𞤵𞤤𞤫 𞤲𞤮𞥅𞤺𞤢𞤴 𞤫 𞤶𞤫𞥅𞤼𞤢𞤼𞤭⹁ 𞥒𞥘. 𞤋𞤲𞤮 𞤩𞤫𞤴𞤣𞤭𞥅 𞤫 𞤥𞤮𞥅𞤩𞤫𞤪𞤫 𞤲𞤣𞤫𞤲⹁ 𞤢𞤤𞤳𞤵𞤤𞤫 𞤴𞤮𞤺𞤢𞥄𞤶𞤫 𞤶𞤫𞥅𞤺𞤮𞤮⹁ 𞥖 (𞤥𞤢𞤧𞤫 𞥒 𞤴𞤮𞤺𞤢𞥄𞤶𞤫 𞤳𞤢𞤻𞤵𞤲 𞤫 𞤰𞤭𞤴𞤫 𞥔 𞤴𞤮𞤺𞤢𞥄𞤶𞤫)⁏ 𞤬𞤢𞤸𞤭𞤲⹁ 𞤢𞤣𞤤𞤢𞤥𞤪𞤫 𞤲𞤣𞤫𞤲 𞤲𞤮 𞤱𞤮𞤯𞤮𞤪𞤭 𞤢𞤤𞤳𞤵𞤤𞤫 𞤶𞤫𞥅𞤺𞤮𞤮 𞤩𞤫𞤴𞤣𞤭𞥅𞤯𞤫 𞤬𞤭𞥅𞤥𞤢 𞤳𞤮𞤲𞤺𞤭 𞤤𞤵𞤩𞤢𞥄𞤯𞤭 𞤳𞤢𞤻𞤵𞤲 𞤫 𞤬𞤭𞥅 𞤱𞤭𞤲𞤣𞤵𞤺𞤮𞤤 𞤯𞤫𞤲𞤯𞤫 𞤶𞤢𞤲𞤢𞤲𞤫. |
| **𞤢𞤪𞤢𞤲𞤢𞤸𞤭𞥅** ~ 𞤢𞤪𞤲𞤢𞤸𞤭 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤢𞤪𞤲𞤢𞤱𞤫𞤤** ~ 𞤢𞤪𞤲𞤢𞥄𞤪𞤭 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤢𞤪𞤲𞤢𞤱𞤭𞥅** ~ 𞤢𞤪𞤲𞤢𞥄𞤪𞤭 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤢𞤪𞤲𞤢𞤱𞤮𞤴** ~ 𞤢𞤪𞤲𞤢𞥄𞤪𞤭 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤢𞤪𞤲𞤢𞤱𞤵𞤲** ~ 𞤢𞤪𞤲𞤢𞥄𞤪𞤭 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤢𞤪𞤲𞤢𞤸𞤫𞤤** ~ 𞤢𞤪𞤲𞤢𞤸𞤭 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤢𞤪𞤲𞤢𞤸𞤭** 𞤭𞤲. (𞤢𞤪𞤲𞤢𞥄𞤶𞤫)  𞤭𞤲𞤣𞤫 𞤲𞤮𞥅𞤲𞤫 𞤬𞤵𞤲𞤺𞤵𞤸𞤭 𞤬𞤭𞥅𞤲𞤢𞤴𞤳𞤭 𞤨𞤭𞥅𞤲𞤣𞤭 𞤲𞤫𞤼𞤫𞥅𞤪𞤭. |
| **𞤢𞤪𞤲𞤢𞤸𞤮** 𞤭𞤲. 𞤳𞤮 𞤭𞤲𞤣𞤫 𞤸𞤢𞥄𞤳𞤮 𞤢𞤪𞤲𞤢𞤸𞤭 𞤳𞤮𞤲. |
| **𞤢𞤪𞤲𞤢𞤸𞤵𞤲** ~ 𞤢𞤪𞤲𞤢𞤸𞤭 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤢𞤪𞤲𞤢𞥄𞤪𞤭** 𞤭𞤲.  𞤳𞤮 𞤭𞤲𞤣𞤫 𞤨𞤭𞥅𞤲𞤣𞤭 𞤢𞤪𞤲𞤢𞤸𞤭 𞤲𞤣𞤭𞤲. 𞤀𞤪𞤲𞤢𞤸𞤭 𞤳𞤭𞤲 𞤳𞤮 𞤬𞤵𞤲𞤺𞤵𞤸𞤭 𞤬𞤭𞥅𞤲𞤢𞤴𞤳𞤭 𞤨𞤭𞥅𞤲𞤣𞤭 𞤬𞤮𞤼𞤵𞤲𞥋𞤣𞤭 𞤧𞤢𞤲𞥆𞤫 𞤲𞤮𞤲. |
| **𞤢𞤬𞤨𞤭𞤩𞤮𞤤:** 𞤭𞤲.  𞤢𞤬𞤨𞤭𞤩𞤮𞤤 𞤳𞤮 𞤸𞤭𞤼𞤮 𞤱𞤢𞤤𞥆𞤮 𞤣𞤫𞤲𞤼𞤢𞤤 𞤳𞤭𞤼𞤫 𞤯𞤫 𞤲𞤮 𞤢𞤪𞤣𞤮𞥅 𞤫 𞤱𞤢𞤴𞤤𞤢 𞤬𞤭𞤪𞤮 𞤳𞤮𞤲𞤺𞤮𞤤 𞤲𞤺𞤮𞤤. 𞤑𞤮𞤲𞤮 𞤲𞤮𞤲⹁ 𞤲𞤺𞤮𞤤 𞤱𞤢𞤴𞤤𞤢𞤼𞤢𞥄 𞤲𞤮𞥅𞤲𞤫 𞤳𞤮𞤲𞤺𞤮𞤤 𞤲𞤺𞤮𞤤.  𞤊𞤭𞥅𞤥𞤢 𞤬𞤢𞤤𞤼𞤢𞤺𞤮𞤤 𞤬𞤭𞥅 𞤨𞤭𞤩𞤭 𞤯𞤭𞤲⹁ 𞤼𞤭𞥅𞤥𞤫𞥅 𞤣𞤢𞤥𞤢𞤤 𞤨𞤭𞤯𞤭 𞤳𞤢 𞤣𞤫𞤬𞤼𞤫𞤪𞤫 𞤧𞤫𞤤𞥆𞤵𞤳𞤢. |
| **𞤢𞥄𞤩𞤵𞤺𞤮𞤤:** 𞤳𞤵𞥅𞤲𞤺.  𞤳𞤮 𞤢𞤣𞥆𞤵𞤺𞤮𞤤 𞤥𞤮𞤰𞥆𞤫𞤪𞤫 𞤱𞤢𞤤𞥆𞤢 𞤱𞤮𞤲𞤣𞤵𞤺𞤮𞤤 𞤫 𞤥𞤢𞤤𞤮𞥅𞤪𞤫.  𞤳𞤮 𞤱𞤮𞤲𞤵𞤺𞤮𞤤 𞤲𞤺𞤢𞤥𞤵 𞤱𞤢𞤤𞥆𞤢 𞤧𞤢𞤦𞤵 𞤺𞤮𞤯𞥆𞤮 𞤥𞤢𞥄𞤯𞤵𞤲 𞤺𞤮𞤯𞥆𞤵𞤲 𞤣𞤢𞤻𞤢 𞤥𞤮𞤰𞥆𞤫𞤪𞤫.  **𞤬𞤭𞤪𞤯𞤵𞤯𞤭:** 𞤥𞤢𞤤𞤵𞤺𞤮𞤤⹁ 𞤢𞤪𞤧𞤭𞤳𞤵𞤺𞤮𞤤⹁ 𞤢𞤤𞤯𞤭𞤲𞤺𞤮𞤤⹁ 𞤴𞤢𞥄𞤶𞤭𞤲𞤢𞤲𞤺𞤮𞤤⹁ 𞤴𞤢𞤻𞥆𞤵𞤺𞤮𞤤⹁ 𞤩𞤫𞤴𞤣𞤢𞤲𞤺𞤮𞤤 𞤥𞤮𞤰𞥆𞤫𞤪𞤫...  𞤫 𞤥𞤭𞤧𞤢𞤤⹁ 𞤭𞤲𞤮 𞤼𞤭𞤲𞤣𞤫𞥅 𞤊𞤵𞥅𞤼𞤢 𞤚𞤮𞥅𞤪𞤮𞥅 𞤱𞤮𞤲𞤣𞤫 𞤥𞤮𞤤𞤬𞤮 𞤲𞤮 𞤢𞥄𞤩𞤭. |
| **𞤣𞤫𞤨𞥆𞤭:** 𞤭𞤲. 𞤳𞤮 𞤯𞤵𞥅𞤯𞤢𞤤 **𞤣𞤫𞤨𞥆𞤵𞤪𞤵** |
| **𞤣𞤫𞤨𞥆𞤵𞤪𞤵:** 𞤭𞤲.  𞤳𞤮 𞤳𞤮𞤤𞥆𞤭𞤤 𞤫 𞤳𞤵𞤤𞥆𞤭 𞤤𞤢𞤣𞥆𞤫 𞤥𞤵𞤴𞤲𞤢𞤳𞤮𞤱𞤭𞤤 𞤲𞤺𞤭𞤤 𞤲𞤮 𞤬𞤢𞤺𞥆𞤮𞤪𞤢 𞤻𞤵𞥅𞤰𞤭⹁ 𞤦𞤭𞤼𞤭⹁ 𞤳𞤮𞤪𞤲𞤣𞤮𞤤𞤭⹁ 𞤥𞤫𞤼𞤫𞤤𞤵⹁ 𞤥𞤭𞤪𞤭⹁ 𞤥𞤮𞥅𞤰𞤭⹁ 𞤷𞤵𞤤𞤢 𞤫 𞤳𞤢𞤤𞤢 𞤳𞤮 𞤲𞤢𞤲𞤣𞤭 𞤫 𞤥𞤵𞤲. 𞤑𞤮 𞤩𞤢𞤽𞤼𞤭𞥅𞤲𞤺𞤭𞤤 𞤲𞤮𞤨𞥆𞤭⹁ 𞤶𞤵𞥅𞤼𞤢 𞤸𞤵𞤲𞤣𞤵𞤳𞤮𞤱𞤭𞤤⹁ 𞤳𞤢𞤻𞤵𞤲 𞤫 𞤥𞤢𞤪𞤵𞤲𞤺𞤭𞤤 𞤯𞤫𞤲𞤺𞤢𞤤 𞤶𞤵𞥅𞤼𞤵𞤲𞥋𞤺𞤢𞤤 𞤬𞤮𞤲𞤼𞤮𞤼𞤮𞥅𞤲𞤺𞤢𞤤. |
| **𞤤𞤫𞤧𞤳𞤵𞤤𞤢𞤤:** 𞤭𞤲.  𞤳𞤮 𞤢𞤤𞤳𞤵𞤤𞤢𞤤 𞤷𞤫𞤱𞤲𞤺𞤢𞤤 𞤩𞤵𞤪𞤫𞤼𞤫𞥅𞤲𞤺𞤢𞤤 𞤫 𞤸𞤵𞥅𞤱𞤼𞤮𞤪𞤫𞥅𞤣𞤫 𞤼𞤮 𞤦𞤢𞤲𞤽𞤫 𞤱𞤭𞤲𞤣𞤵𞤺𞤮𞤤 ⁏𞤳𞤮 𞤳𞤢𞤲𞤺𞤢𞤤 𞤩𞤵𞤪𞤢𞤼𞤢 𞤢𞤪𞤵𞤣𞤫 𞤫 𞤲𞤣𞤫𞤪 𞤱𞤭𞤲𞤣𞤢𞤲𞤯𞤫 𞤯𞤫𞤲⹁ 𞤣𞤫𞤬𞤼𞤫 𞤯𞤫𞤲 𞤫 𞤳𞤮 𞤩𞤵𞤪𞤭 𞤸𞤫𞥅𞤱𞤵𞤣𞤫 𞤫 𞤳𞤮 𞤱𞤭𞤲𞤣𞤢𞥄 𞤳𞤮𞤲. |
| **𞤤𞤫𞤧𞤳𞤵𞤤𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 **𞤤𞤫𞤧𞤳𞤵𞤤𞤢𞤤** |
| **𞤤𞤮𞤥𞤦𞤮𞤱𞤢𞤤:** 𞤭𞤲.  𞤤𞤮𞤥𞤦𞤮𞤱𞤢𞤤 𞤳𞤮 𞤸𞤭𞤼𞤮 𞤱𞤢𞤤𞥆𞤢 𞤣𞤫𞤲𞤼𞤢𞤤 𞤳𞤭𞤼𞤫 𞤩𞤭𞤤𞤮𞤼𞤮𞥅𞤯𞤫 𞤸𞤢𞤳𞥆𞤵𞤲𞥋𞤣𞤫 𞤯𞤢𞤯𞤮𞤤 𞤳𞤵𞥅𞤺𞤭𞤲𞤢𞤤 𞤫 𞤥𞤢𞥄𞤲𞤣𞤫 𞤥𞤢𞤺𞥆𞤢𞤤 𞤱𞤢𞤴𞤤𞤢 𞤬𞤭𞤪𞤮 𞤥𞤢𞤺𞥆𞤢𞤤. |
| **𞤥𞤢𞤧𞤢𞤲𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.   * 𞤳𞤮 𞤱𞤢𞤯𞤢𞤲𞤺𞤮𞤤 𞤺𞤮𞤯𞥆𞤮 𞤱𞤢𞤤𞥆𞤢 𞤺𞤮𞤯𞥆𞤵𞤲 𞤥𞤢𞤧𞤢𞤤/𞤥𞤢𞤧𞤫 𞤫 𞤱𞤭𞤲𞤣𞤢𞤲𞤣𞤫 𞤮𞤲𞤼𞤭𞤺𞤭. * 𞤩𞤢𞤲𞤺𞤭𞤲𞤢𞤲𞤺𞤮𞤤 𞤺𞤮𞤯𞥆𞤮 𞤴𞤫𞤱𞤼𞤫𞤪𞤫. * 𞤱𞤢𞤯𞤢𞤲𞤺𞤮𞤤 𞤺𞤮𞤯𞥆𞤮 𞤥𞤭𞤧𞤢𞤤 𞤱𞤢𞤤𞥆𞤢 𞤴𞤫𞤪𞤵. * 𞤼𞤭𞤲𞤣𞤢𞤲𞤺𞤮𞤤 𞤺𞤮𞤯𞥆𞤮   𞤫 𞤥𞤭𞤧𞤢𞤤:  𞤅𞤭 𞤲𞤫𞤯𞥆𞤮 𞤱𞤭𞤲𞤣𞤭𞥅⹁ 𞤲𞤫𞤯𞥆𞤮 𞤥𞤢𞤧𞤢𞤴. 𞤑𞤮 𞤱𞤮𞤲𞤭 𞤱𞤮𞤲𞤣𞤫 𞤧𞤭 𞤲𞤫𞤯𞥆𞤮 𞤴𞤫𞤱𞤼𞤭𞥅⹁ 𞤶𞤫𞤲𞤼𞤭𞥅𞤯𞤮 𞤼𞤢𞤧𞤳𞤮𞤼𞤮. |
| **𞤥𞤢𞤧𞤫:** 𞤭𞤲. 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 **𞤥𞤢𞤧𞤢𞤤** |
| **𞤥𞤢𞤧𞤫𞤤** ~ 𞤥𞤢𞤧𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤥𞤢𞤧𞤭𞤣𞤵𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.   * 𞤳𞤮 𞤸𞤢𞤱𞤼𞤵𞤺𞤮𞤤 𞤱𞤢𞤯𞤢 𞤥𞤢𞤧𞤢. * 𞤸𞤢𞤱𞤼𞤢 𞤥𞤢𞤧𞤢 𞤱𞤭𞤲𞤣𞤢𞤲𞤣𞤫 𞤫 𞤸𞤢𞤨𞥆𞤵 𞤱𞤮𞥅𞤼𞤵. |
| **𞤥𞤢𞤧𞤭𞤪𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤳𞤮 𞤱𞤢𞤯𞤭𞤪𞤺𞤮𞤤 𞤥𞤢𞤧𞤢𞤤 𞤱𞤢𞤤𞥆𞤢 𞤥𞤢𞤧𞤫 𞤯𞤫𞤲 𞤺𞤮𞤯𞥆𞤵𞤲.  𞤫 𞤥𞤭𞤧𞤢𞤤:  𞤅𞤮𞤪𞤭 𞤥𞤢𞤧𞤭𞤪𞤭𞥅 𞤲𞤣𞤢𞤸𞤢 𞤦𞤮𞤯𞤫𞤸𞤢.  𞤑𞤫𞤲𞤣𞤢𞥄 𞤲𞤮 𞤥𞤢𞤧𞤭𞤪𞤣𞤫 𞤶𞤵𞥅𞤲𞤺𞤮 𞤲𞤢𞤲𞤮 𞤲𞤺𞤮𞤲 𞤬𞤭𞥅𞤲𞤢𞤲𞤣𞤫 𞤲𞤣𞤫 𞤆𞤫𞤲𞤣𞤢 𞤱𞤭𞤲𞤣𞤭 𞤲𞤣𞤫𞤲. |
| **𞤥𞤢𞤧𞤭𞤲𞤣𞤭𞤲𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤳𞤮 𞤸𞤢𞤬𞤵𞤺𞤮𞤤 𞤳𞤢 𞤥𞤢𞤧𞤭𞤲𞤺𞤮𞤤  𞤫 𞤥𞤭𞤧𞤢𞤤:  𞤅𞤢𞤥𞤦𞤢 𞤫 𞤓𞤥𞤢𞤪𞤵 𞤥𞤢𞤧𞤭𞤲𞤣𞤭𞤲𞤢𞥄𞤥𞤢 𞤢𞤤𞥆𞤵𞥅𞤶𞤫 𞤶𞤢𞤲𞤺𞤮𞥅𞤩𞤫 𞤩𞤫𞤲 𞤸𞤢𞤲𞤣𞤫 𞤦𞤭𞤥𞤦𞤭. |
| **𞤥𞤢𞤧𞤭𞤲𞤯𞤭𞤲𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤳𞤮 𞤸𞤵𞥅𞤱𞤭𞤲𞤺𞤮𞤤 𞤥𞤢𞤧𞤯𞤮 𞤲𞤺𞤮𞤲. |
| **𞤥𞤢𞤧𞤭𞤲𞤳𞤭𞤲𞤢𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤱𞤢𞤯𞤵𞤺𞤮𞤤 𞤱𞤢 𞤧𞤭 𞤥𞤢𞤧𞤭𞥅 𞤸𞤢𞤪𞤢 𞤲𞤮𞤲 𞤥𞤢𞤧𞤢𞥄𞤤𞤭. |
| **𞤥𞤢𞤧𞤭𞤲𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.   * 𞤳𞤮 𞤱𞤢𞤯𞤭𞤲𞤺𞤮𞤤 𞤺𞤮𞤯𞥆𞤮 𞤥𞤢𞤧𞤢𞤤. * 𞤳𞤮 𞤱𞤢𞤯𞤵 𞤸𞤢𞥄 𞤺𞤮𞤯𞥆𞤮 𞤬𞤫𞤲𞤧𞤭𞤼𞤢 𞤳𞤮 𞤮 𞤴𞤫𞤱𞤼𞤭 𞤳𞤮𞤲. |
| **𞤥𞤢𞤧𞤭𞤲𞤼𞤭𞤲𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤪𞤵𞤼𞥆𞤵𞤺𞤮𞤤 𞤥𞤢𞤧𞤭𞤲𞤢𞥄𞤯𞤮 𞤬𞤭𞥅 𞤴𞤮 𞤮 𞤥𞤢𞤧𞤵 𞤬𞤢𞤸𞤭𞤲. |
| **𞤥𞤢𞤧𞤭𞤼𞤵𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤬𞤭𞤤𞥆𞤭𞤼𞤢𞤺𞤮𞤤 𞤥𞤢𞤧𞤵𞤺𞤮𞤤⹁ 𞤥𞤢𞥄𞤯𞤵𞤲 𞤥𞤢𞤧𞤵𞤺𞤮𞤤 𞤳𞤮 𞤩𞤵𞤪𞤭 𞤤𞤢𞥄𞤱𞤮𞤤 𞤺𞤮𞥅𞤼𞤮𞤤. |
| **𞤥𞤢𞤧𞤭𞥅** ~ 𞤥𞤢𞤧𞤢𞤤 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤥𞤢𞤧𞤮𞤪𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤥𞤢𞤧𞤵𞤺𞤮𞤤 𞤸𞤢𞤪𞤢 𞤲𞤮 𞤸𞤮𞥅𞤱𞤮𞤪𞤣𞤫 𞤺𞤮𞤯𞥆𞤵𞤲 𞤺𞤮𞥅.  𞤫 𞤥𞤭𞤧𞤢𞤤:  𞤅𞤢𞤥𞤦𞤢 𞤲𞤮 𞤬𞤭𞥅𞤲𞤵𞤣𞤫 𞤥𞤢𞤧𞤮𞤪𞤢 𞤧𞤢𞤺𞤢𞤪𞤮𞤤 𞤲𞤺𞤮𞤤 𞤔𞤭𞤦𞤢 𞤱𞤭𞤲𞤣𞤭𞤲𞤮𞥅 𞤲𞤺𞤮𞤤 𞤸𞤢𞤲𞤳𞤭 𞤦𞤭𞤥𞤦𞤭. |
| **𞤥𞤢𞤧𞤮𞤴** ~ 𞤥𞤢𞤧𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤥𞤢𞤧𞤮𞤴𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤧𞤮𞤼𞥆𞤵𞤺𞤮𞤤 𞤥𞤢𞤧𞤢 𞤱𞤢𞤤𞥆𞤢 𞤲𞤢𞤩𞤼𞤭𞤪𞤺𞤮𞤤 𞤥𞤢𞤧𞤮 𞤲𞤺𞤮𞤲 𞤴𞤫𞥅𞤧𞤮. |
| **𞤥𞤢𞤧𞤯𞤵𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤲𞤢𞤲𞤣𞤭𞤲𞤼𞤭𞤲𞤺𞤮𞤤 𞤫 𞤳𞤮 𞤥𞤢𞤧𞤢𞥄. |
| **𞤥𞤢𞤧𞤵𞤲** ~ 𞤥𞤢𞤧𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤥𞤢𞤧𞤵𞤺𞤮𞤤:** 𞤳𞤵𞥅𞤺.   * 𞤳𞤮 𞤳𞤢𞤬𞤭𞤲𞥋𞤣𞤭𞤪𞤺𞤮𞤤 𞤱𞤢𞤤𞥆𞤢 𞤸𞤢𞤱𞤼𞤭𞤲𞥋𞤣𞤭𞤪𞤺𞤮𞤤 𞤰𞤭𞤴𞤢𞤤 𞤫 𞤥𞤢𞤧𞤢𞤤 𞤬𞤭𞥅 𞤲𞤮 𞤶𞤢𞤲𞤺𞤮𞤪𞤢 𞤳𞤮 𞤢𞤤𞤣𞤢𞥄 𞤫 𞤧𞤢𞤯𞤼𞤫𞥅𞤲𞤣𞤫. 𞤚𞤵𞤥𞤢 𞤳𞤢𞤤𞤢 𞤰𞤭𞤴𞤢𞤤 𞤫 𞤥𞤢𞤧𞤢𞤤 𞤸𞤢𞤱𞤼𞤭𞤲𞥋𞤣𞤭𞤪𞤢𞥄⹁ 𞤸𞤢𞤪𞤢𞤴 𞤧𞤭𞤺𞤢𞤲𞤣𞤫 𞤣𞤢𞤻𞤢𞥄𞤥𞤢. * 𞤥𞤢𞤧𞤵𞤺𞤮𞤤 𞤳𞤮 𞤸𞤢𞤱𞤼𞤭𞤲𞥋𞤣𞤭𞤪𞤺𞤮𞤤 𞤰𞤭𞤴𞤢𞤤 𞤫 𞤥𞤢𞤧𞤢𞤤 𞤬𞤭𞥅 𞤲𞤮 𞤸𞤭𞤼𞤮 𞤣𞤢𞤻𞤮𞤪𞤢. 𞤏𞤮𞤲𞤢𞤲𞤣𞤫 𞤦𞤭𞤲𞤣𞤭 𞤸𞤫𞥅𞤱𞤵𞤯𞤭⹁ 𞤥𞤢𞤧𞤫 𞤯𞤫𞤲 𞤫 𞤰𞤭𞤴𞤫 𞤯𞤫𞤲 𞤲𞤮 𞤬𞤮𞤬 𞤳𞤮 𞤢𞤤𞤳𞤵𞤤𞤫 𞤱𞤢𞤲𞤮 𞤦𞤭𞤲𞤣𞤭 𞤀𞤁𞤂𞤢𞤃 𞤲𞤭𞥅. 𞤘𞤮𞤯𞥆𞤭 𞤯𞤭𞤲 𞤥𞤢𞤧𞤫 𞤯𞤫𞤲 𞤳𞤮 𞤥𞤢𞥄𞤤𞤫 𞤱𞤢𞤯𞤫𞤼𞤫𞥅𞤯𞤫 𞤧𞤫𞤲𞤺𞤮 𞤣𞤮𞤱 𞤱𞤢𞤤𞥆𞤢 𞤤𞤫𞤴 𞤢𞤤𞤳𞤵𞤤𞤢𞤤 𞤲𞤺𞤢𞤤 𞤱𞤢𞤲𞤮 𞤦𞤭𞤲𞤣𞤮𞤤 𞤀𞥄𞤪𞤢𞤦𞤵 𞤲𞤭𞥅. |
| **𞤥𞤢𞤧𞤼𞤵𞤺𞤮𞤤:** 𞤳𞤵𞥅𞤺. 𞤤𞤮𞤥𞤦.  𞤥𞤮𞤲𞤼𞤵𞤺𞤮𞤤 𞤥𞤢𞤧𞤫 𞤱𞤢𞤤𞥆𞤫 𞤼𞤫𞤲𞤼𞤭𞤲𞤺𞤮𞤤 𞤥𞤢𞤧𞤮 𞤲𞤺𞤮𞤲. |
| **𞤦𞤫𞥅𞤶𞤢𞤴𞤩𞤫:** 𞤭𞤲.  𞤯𞤵𞥅𞤯𞤢𞤤 𞤦𞤫𞥅𞤶𞤢𞤴𞤯𞤮: (𞤪𞤮𞤧-𞤦𞤫𞥅𞤶𞤢𞤴𞤩𞤫 𞤥𞤢𞥄𞤯𞤵𞤲 𞤪𞤮𞤧-𞤦𞤫𞥅𞤶𞤮𞥅𞤩𞤫 𞤳𞤢 𞤲𞤺𞤮𞤪𞤶𞤮𞥅𞤼𞤵 𞤫 𞤤𞤫𞤬-𞤦𞤫𞥅𞤶𞤢𞤴𞤩𞤫 𞤥𞤢𞥄𞤯𞤵𞤲 𞤤𞤫𞤬-𞤦𞤫𞥅𞤶𞤮𞥅𞤩𞤫 𞤳𞤢 𞤣𞤫𞤦𞤶𞤮𞥅𞤶𞤵.( |
| **𞤦𞤫𞥅𞤶𞤢𞤴𞤯𞤮:** 𞤭𞤲.  𞤳𞤮 𞤲𞤫𞤯𞥆𞤮 𞤯𞤵𞥅𞤯𞤵𞤯𞤮 𞤸𞤢𞥄𞤤𞤢⹁ 𞤥𞤮 𞤥𞤢𞤪𞤢𞤼𞤢𞥄 𞤺𞤵𞤲𞤣𞤮𞥅 𞤳𞤢𞤣𞤭: (𞤦𞤫𞥅𞤶𞤮𞥅𞤱𞤮 𞤳𞤢 𞤲𞤺𞤮𞤪𞤶𞤮𞥅𞤼𞤵 𞤫 𞤦𞤫𞥅𞤶𞤮𞥅𞤸𞤮 𞤳𞤢 𞤣𞤫𞤦𞤶𞤮𞥅𞤼𞤵). |
| **𞤦𞤫𞥅𞤶𞤮𞥅𞤩𞤫** ~ 𞤦𞤫𞥅𞤶𞤢𞤴𞤩𞤫 (𞤯𞤵𞥅𞤯𞤢𞤤 𞤭𞤲𞤣𞤫 𞤲𞤣𞤫𞤲) |
| **𞤦𞤫𞥅𞤶𞤮𞥅𞤱𞤮** ~ 𞤦𞤫𞥅𞤶𞤢𞤴𞤯𞤮 (𞤲𞤺𞤮𞤪𞤶𞤮𞥅𞤼𞤵 𞤲𞥋𞤺𞤵𞤲) |
| **𞤦𞤫𞥅𞤶𞤮𞥅𞤸𞤮** ~ 𞤦𞤫𞥅𞤶𞤢𞤴𞤯𞤮 (𞤣𞤫𞤦𞤶𞤮𞥅𞤼𞤵 𞤲𞤺𞤵𞤲) |
| **𞤨𞤫𞤲𞤺𞤭** ~ 𞤨𞤫𞤲𞤺𞤮𞤤 (𞤯𞤵𞥅𞤯. 𞤭𞤲𞤣𞤫 𞤲𞤣𞤫𞤲) |
| **𞤨𞤫𞤲𞤺𞤮𞤤:** 𞤭𞤲.  𞤳𞤮 𞤳𞤮𞤲𞤺𞤮𞤤 𞤩𞤢𞤲𞤺𞤭𞤲𞤢𞤴𞤲𞤺𞤮𞤤 𞤼𞤭𞤲𞤣𞤭𞤲𞤢 𞤭𞤲𞤣𞤫 𞤢𞤪𞤣𞤭𞥅𞤲𞤣𞤫 𞤲𞤺𞤮𞤤 𞤲𞤣𞤫𞤲⁏ 𞤳𞤮 𞤲𞤺𞤮𞤤 𞤳𞤮𞤲𞤺𞤮𞤤 𞤶𞤮𞤳𞥆𞤮𞤼𞤮𞥅𞤲𞤺𞤮𞤤 𞤭𞤲𞤣𞤫 𞤳𞤢 𞤼𞤫𞤲𞤼𞤭𞤲𞤺𞤮𞤤 𞤩𞤢𞤲𞤺𞤭𞤲𞤢 𞤬𞤭𞥅 𞤥𞤢𞤴𞤪𞤫. |
| **𞤬𞤢𞤯𞥆𞤵𞤺𞤮𞤤:** 𞤳𞤵𞥅𞤲𞤺. 𞤳𞤮 𞤱𞤢𞤪𞤵𞤺𞤮𞤤 𞤲𞤦𞤮𞤤𞤣𞤭 |
| **𞤲𞤢𞤲𞤣𞤮-𞤦𞤮𞤲𞤮** ~ 𞤼𞤮𞥅𞤳𞤢𞥄𞤪𞤵 |
| **𞤲𞤣𞤢𞤦𞥆𞤢-𞤣𞤵𞤲𞤳𞤭** ~ 𞤼𞤮𞥅𞤳𞤢𞥄𞤪𞤵 |
| **𞤲𞤣𞤢𞤦𞥆𞤢-𞤣𞤵𞤲𞤳𞤮𞥅𞤪𞤵** ~ 𞤼𞤮𞥅𞤳𞤢𞥄𞤪𞤵 |
| **𞤲𞤣𞤢𞤦𞥆𞤢-𞤨𞤢𞤥𞤢𞤪𞤵** ~ 𞤼𞤮𞥅𞤳𞤢𞥄𞤪𞤵 |
| **𞤲𞤦𞤵𞤼𞤵𞤺𞤮𞤤:** 𞤳𞤵𞥅𞤲𞤺.  𞤳𞤮 𞤸𞤭𞤪𞤧𞤵𞤺𞤮𞤤 𞤻𞤢𞤤𞤵𞤲 𞤳𞤵𞤲 𞤬𞤭𞥅 𞤬𞤢𞤴𞤲𞤵𞤺𞤮𞤤 𞤲𞤢𞤺𞥆𞤫 𞤲𞤺𞤫𞤲. |
| **𞤳𞤢𞤪𞤢𞤲𞤢𞤸𞤭𞥅** ~ 𞤳𞤢𞤪𞤲𞤢𞤸𞤭 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤳𞤢𞤪𞤲𞤢𞤱𞤭𞥅** ~ 𞤳𞤢𞤪𞤲𞤢𞥄𞤪𞤭 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤳𞤢𞤪𞤲𞤢𞤱𞤮𞤴** ~ 𞤳𞤢𞤪𞤲𞤢𞥄𞤪𞤭 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤳𞤢𞤪𞤲𞤢𞤱𞤵𞤲** ~ 𞤳𞤢𞤪𞤲𞤢𞥄𞤪𞤭 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤳𞤢𞤪𞤲𞤢𞤸𞤫𞤤** ~ 𞤳𞤢𞤪𞤲𞤢𞤸𞤭 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤳𞤢𞤪𞤲𞤢𞤸𞤭** 𞤭𞤲.  𞤱𞤢𞤲𞤮 𞤢𞤪𞤲𞤢𞤸𞤭 𞤲𞤮𞤲⹁ 𞤳𞤮 𞤭𞤲𞤣𞤫 𞤲𞤮𞥅𞤲𞤫 𞤬𞤵𞤲𞤺𞤵𞤸𞤭 𞤬𞤭𞥅𞤲𞤢𞤴𞤳𞤭. |
| **𞤳𞤢𞤪𞤲𞤢𞤸𞤮** 𞤭𞤲. 𞤳𞤮 𞤭𞤲𞤣𞤫 𞤸𞤢𞥄𞤳𞤮 𞤳𞤢𞤪𞤲𞤢𞤸𞤭 𞤳𞤮𞤲. |
| **𞤳𞤢𞤪𞤲𞤢𞤸𞤮𞤴** ~𞤳𞤢𞤪𞤲𞤢𞤸𞤭 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤳𞤢𞤪𞤲𞤢𞤸𞤵𞤲** ~ 𞤳𞤢𞤪𞤲𞤢𞤸𞤭 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤳𞤢𞤪𞤲𞤢𞥄𞤪𞤭** 𞤭𞤲.  𞤳𞤮 𞤭𞤲𞤣𞤫 𞤨𞤭𞥅𞤲𞤣𞤭 𞤳𞤢𞤪𞤲𞤢𞤸𞤭 𞤲𞤣𞤭𞤲. 𞤑𞤢𞤪𞤲𞤢𞤸𞤭 𞤳𞤭𞤲 𞤳𞤮 𞤬𞤵𞤲𞤺𞤵𞤸𞤭 𞤬𞤭𞥅𞤲𞤢𞤴𞤳𞤭 𞤨𞤭𞥅𞤲𞤣𞤭 𞤬𞤮𞤼𞤵𞤲𞥋𞤣𞤭 𞤧𞤢𞤲𞥆𞤫 𞤲𞤮𞤲. |
| **𞤳𞤢𞤪𞤲𞤢𞥄𞤶𞤫** ~ 𞤳𞤢𞤪𞤲𞤢𞤸𞤭 (𞤭𞤲. 𞤯𞤵𞥅𞤯. 𞤳𞤮𞤲𞤺𞤮𞤤 𞤢𞤪𞤲𞤢𞤸𞤭 𞤲𞤺𞤮𞤤) |
| **𞤳𞤢𞤪𞤲𞤢𞥄𞤶𞤭** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤳𞤢𞤪𞤲𞤢𞥄𞤪𞤭 𞤲𞤺𞤮𞤤. |
| **𞤸𞤮𞤪𞤳𞤵𞤤𞤢𞤤:** 𞤭𞤲.  𞤳𞤮 𞤢𞤤𞤳𞤵𞤤𞤢𞤤 𞤥𞤢𞤱𞤲𞤺𞤢𞤤 𞤲𞤺𞤢𞤤 𞤲𞤮 𞤢𞤪𞤣𞤮𞥅 𞤭𞤲𞤣𞤫 𞤱𞤢𞤤𞥆𞤢 𞤸𞤵𞤲𞤮𞥅 𞤧𞤢𞤺𞤢𞤪𞤢𞤱𞤮𞤤. |
| **𞤸𞤮𞤪𞤳𞤵𞤤𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 **𞤸𞤮𞤪𞤳𞤵𞤤𞤢𞤤** |
| **𞤺𞤢𞤪𞤲𞤢𞤸𞤮𞤴** ~𞤢𞤪𞤲𞤢𞤸𞤭 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤺𞤢𞤪𞤲𞤢𞥄𞤶𞤫** ~ 𞤢𞤪𞤲𞤢𞤸𞤭 (𞤭𞤲. 𞤯𞤵𞥅𞤯. 𞤳𞤮𞤲𞤺𞤮𞤤 𞤢𞤪𞤲𞤢𞤸𞤭 𞤲𞤺𞤮𞤤) |
| **𞤺𞤢𞤪𞤲𞤢𞥄𞤶𞤭** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤢𞤪𞤲𞤢𞥄𞤪𞤭 𞤲𞤺𞤮𞤤. |
| **𞤺𞤢𞤴𞤱𞤫𞥅𞤴𞤮𞤲𞤳𞤫** ~ 𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤢𞤤 (𞤭𞤲𞤣𞤫 𞤲𞤮𞥅𞤲𞤫𞤴𞤢𞤲𞤳𞤮𞥅𞤪𞤫 𞤲𞤣𞤫𞤲) |
| **𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤢𞤤:** 𞤭𞤲.  𞤳𞤮 𞤨𞤭𞤲𞤳𞤢𞥄𞤶𞤫⹁ 𞤣𞤮𞤰𞥆𞤮𞥅𞤶𞤫 𞤱𞤢𞤤𞥆𞤢 𞤢𞥄𞤤𞤢𞥄𞤶𞤫 𞤸𞤢𞤪𞤫 𞤸𞤫𞥅𞤪𞤼𞤭𞥅𞤯𞤫 𞤯𞤫 𞤲𞤮 𞤣𞤢𞤪𞤼𞤮𞤪𞤫𞥅 𞤱𞤫𞥅𞤴𞤮𞤲𞤳𞤫𞥅𞤶𞤫 𞤸𞤢𞤪𞤫 𞤢𞤴𞤩𞤫.  𞤘𞤢𞤴𞤱𞤫𞥅𞤴𞤮𞤲𞤳𞤫𞥅𞤶𞤫 𞤲𞤮 𞤯𞤵𞥅𞤯𞤭 𞤲𞤮𞥅𞤲𞤫⹁ 𞤺𞤮𞤯𞥆𞤫 𞤫 𞤥𞤢𞤶𞥆𞤫 𞤳𞤮 𞤴𞤮𞤱𞤢𞥄𞤯𞤫 𞤫 𞤤𞤢𞥄𞤯𞤫 𞤲𞤶𞤮𞤪𞤲𞤣𞤭⹁ 𞤤𞤢𞥄𞤯𞤫 𞤱𞤫𞥅𞤴𞤮⹁ 𞤤𞤢𞥄𞤯𞤫 𞤥𞤢𞥄𞤶𞤫 𞤫 𞤺𞤮𞤯𞥆𞤫 𞤯𞤫𞤲 𞤳𞤮 𞤢𞤧-𞤧𞤮𞤼𞥆𞤮𞥅𞤶𞤫⹁ 𞤬𞤭𞤽𞤭𞥅𞤯𞤫 𞤯𞤫 𞤧𞤮𞤼𞥆𞤢𞤼𞤢𞥄 𞤧𞤮 𞤱𞤮𞤲𞤢𞥄 𞤯𞤫 𞤪𞤮𞥅𞤲𞤣𞤢. |
| **𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤭𞥅** ~ 𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤢𞤤 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵). |
| **𞤺𞤢𞤴𞤱𞤫𞥅𞤴𞤮𞤲𞤳𞤫𞤸𞤫𞤤** ~ 𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵). |
| **𞤺𞤢𞤴𞤱𞤫𞥅𞤴𞤮𞤲𞤳𞤫𞤸𞤮𞤴** ~ 𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤). |
| **𞤺𞤢𞤴𞤱𞤫𞥅𞤴𞤮𞤲𞤳𞤫𞤸𞤵𞤲** ~ 𞤺𞤢𞤴𞤱𞤫𞥅𞤴𞤮𞤲𞤳𞤫𞤱𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵). |
| **𞤺𞤢𞤴𞤱𞤫𞥅𞤴𞤮𞤲𞤳𞤫𞥅𞤶𞤫:** 𞤭𞤲. 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤱𞤫𞥅𞤴𞤮𞤲𞤳𞤫𞤱𞤢𞤤**.** |
| **𞤼𞤮𞥅𞤳𞤢𞤱𞤫𞤤** ~ 𞤼𞤮𞥅𞤳𞤢𞥄𞤪𞤵 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤼𞤮𞥅𞤳𞤢𞤱𞤭𞥅** ~ 𞤼𞤮𞥅𞤳𞤢𞥄𞤪𞤵 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤼𞤮𞥅𞤳𞤢𞤱𞤮𞤴** ~ 𞤼𞤮𞥅𞤳𞤢𞥄𞤪𞤵 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤼𞤮𞥅𞤳𞤢𞤱𞤵𞤲** ~ 𞤼𞤮𞥅𞤳𞤢𞥄𞤪𞤵 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤼𞤮𞥅𞤳𞤢𞥄𞤪𞤵**: 𞤭𞤲. (𞤼𞤮𞥅𞤳𞤢𞥄𞤶𞤭 𞤳𞤢 𞤯𞤵𞥅𞤯𞤢𞤤)  𞤳𞤮 𞤭𞤲𞤣𞤫 𞤳𞤵𞤤𞥆𞤭𞤤 𞤥𞤵𞤴𞤲𞤢𞤲𞤳𞤮𞤱𞤭𞤤⁏ 𞤳𞤮 𞤦𞤭𞤼𞤭 𞤫 𞤥𞤮𞥅𞤰𞤭 𞤲𞤺𞤭𞤤 𞤩𞤵𞤪𞤢𞤼𞤢 𞤫 𞤬𞤢𞤺𞥆𞤮𞤪𞤣𞤫. 𞤑𞤮 𞤲𞤺𞤭𞤤 𞤲𞤢𞤲𞤣𞤮 𞤬𞤮𞤱𞤪𞤵⹁ 𞤳𞤮 𞤯𞤵𞤲 𞤱𞤮𞤲𞤵 𞤱𞤮𞤲𞤣𞤫 𞤳𞤮 𞤲𞤺𞤭𞤤 𞤩𞤫𞥅𞤲𞤣𞤵 𞤬𞤮𞤱𞤪𞤵.  𞤋𞤲𞤮 𞤶𞤫𞤴𞤢𞥄 𞤫 𞤭𞤲𞤯𞤫 𞤯𞤫 𞤲𞤺𞤭𞤤 𞤲𞤮𞤣𞥆𞤭𞤪𞤼𞤫𞥅:   * 𞤲𞤣𞤢𞤦𞥆𞤢-𞤣𞤵𞤲𞤳𞤮𞥅𞤪𞤵 * 𞤲𞤣𞤢𞤦𞥆𞤢-𞤣𞤵𞤲𞤳𞤭 * 𞤬𞤮𞤱𞤪𞤵-𞤨𞤢𞤥𞤢𞤪𞤲𞤣𞤵 * 𞤲𞤢𞤲𞤣𞤮-𞤦𞤮𞤲𞤮 |
| **𞤲𞤣𞤢𞤦𞥆𞤢-𞤣𞤵𞤲𞤳𞤮𞥅𞤪𞤵:** 𞤭𞤲. ~𞤼𞤮𞥅𞤳𞤢𞥄𞤪𞤵 |
| **𞤲𞤣𞤢𞤦𞥆𞤢-𞤣𞤵𞤲𞤳𞤭:** 𞤭𞤲. ~𞤼𞤮𞥅𞤳𞤢𞥄𞤪𞤵 |
| **𞤬𞤮𞤱𞤪𞤵-𞤨𞤢𞤥𞤢𞤪𞤵:** 𞤭𞤲. ~𞤼𞤮𞥅𞤳𞤢𞥄𞤪𞤵 |
| **𞤲𞤢𞤲𞤣𞤮-𞤦𞤮𞤲𞤮:** 𞤭𞤲. ~𞤼𞤮𞥅𞤳𞤢𞥄𞤪𞤵 |
| **𞤲𞤣𞤢𞤦𞥆𞤢-𞤣𞤵𞤲𞤳𞤮𞥅𞤶𞤭:** 𞤭𞤲. ~𞤼𞤮𞥅𞤳𞤢𞥄𞤶𞤭 |
| **𞤬𞤮𞤱𞤪𞤵-𞤨𞤢𞤥𞤢𞤪𞤯𞤭:** 𞤭𞤲. ~𞤼𞤮𞥅𞤳𞤢𞥄𞤶𞤭 |
| **𞤼𞤮𞥅𞤳𞤢𞥄𞤶𞤭:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤼𞤮𞥅𞤳𞤢𞥄𞤪𞤵 𞤲𞤺𞤮𞤤. |
| **𞤂𞤢𞤔:** 𞤻𞤮𞤺𞥆𞤢𞤲𞤣𞤫  𞤳𞤮 𞤻𞤮𞤺𞥆𞤢𞤲𞤣𞤫: 𞤂𞤢𞤲𞤣𞤫 𞤔𞤢𞥄𞤤𞤭𞥅𞤯𞤫  𞤂𞤢𞤲𞤣𞤫 𞤔𞤢𞥄𞤤𞤭𞥅𞤯𞤫 𞤯𞤫𞤲 𞤳𞤮 𞤤𞤢𞤲𞤣𞤫 𞤯𞤫 𞤴𞤭𞤥𞤩𞤫 𞤩𞤫𞤲 𞤱𞤮𞤲𞤭 𞤩𞤵𞤪𞤵𞤣𞤫 𞤫 𞤤𞤢𞤲𞤣𞤢𞥄𞤣𞤫 𞤬𞤭𞥅 𞤸𞤵𞥅𞤲𞤣𞤫 𞤲𞤣𞤫𞤲. |
| **𞤢𞤤𞤭𞤬𞤴𞤢𞤲𞤳𞤮𞤱𞤢𞤤:** 𞤭𞤲.  𞤳𞤮 𞤥𞤢𞥄𞤲𞤣𞤫 𞤶𞤢𞤪𞤲𞤣𞤫 𞤥𞤢𞤧𞤢𞤤⹁ 𞤲𞤣𞤫 𞤲𞤮 𞤴𞤮𞤱𞤫𞥅 𞤣𞤮𞤱 𞤥𞤢𞤧𞤢𞤤 𞤢 𞤲𞤺𞤢𞤤 𞤬𞤭𞥅 𞤴𞤮 𞤲𞤺𞤢𞤤 𞤨𞤮𞥅𞤯𞤵. 𞤚𞤵𞤥𞤢 𞤳𞤢𞤤𞤢 𞤲𞤺𞤢𞤤 𞤬𞤢𞤱𞤢𞥄 𞤫 𞤣𞤮𞤱 𞤰𞤫𞤴𞤢𞤤⹁ 𞤸𞤢𞤪𞤢𞤴 𞤲𞤮 𞤥𞤢𞤧𞤭𞤪𞤢𞥄 𞤥𞤢𞤧𞤢𞤤 𞤢 𞤨𞤮𞥅𞤯𞤵𞤲𞤺𞤢𞤤⹁ 𞤢𞥄. |
| **𞤢𞤤𞤭𞤬𞤴𞤢𞤲𞤳𞤮𞥅𞤶𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 **𞤢𞤤𞤭𞤬𞤴𞤢𞤲𞤳𞤮𞤱𞤢𞤤** 𞤲𞤺𞤮𞤤. |
| **𞤸𞤫𞤣𞥆𞤭𞤴𞤢𞤲𞤳𞤮𞤱𞤢𞤤:** 𞤭𞤲.  𞤳𞤮 𞤨𞤮𞥅𞤯𞤭𞤪𞤺𞤢𞤤 𞤸𞤫𞥅𞤪𞤼𞤢𞤲𞤭𞥅𞤲𞤺𞤢𞤤 𞤲𞤺𞤢𞤤 𞤥𞤢𞤧𞤫 𞤸𞤫𞤣𞥆𞤭𞥅𞤯𞤫 𞤯𞤫𞤲. 𞤑𞤮 𞤳𞤢𞤲𞤺𞤢𞤤 𞤨𞤮𞥅𞤯𞤢𞤼𞤢 𞤣𞤫𞤲𞤣𞤢𞥄𞤲𞤺𞤢𞤤 𞤥𞤢𞤧𞤫 𞤸𞤫𞤣𞥆𞤭𞥅𞤯𞤫 𞤯𞤫𞤲. |
| **𞤼𞤮𞤲𞤭𞤲𞤳𞤮𞤱𞤢𞤤:** 𞤭𞤲.  𞤳𞤮 𞤰𞤭𞤴𞤢𞤤 𞤱𞤮𞤱𞤤𞤭𞤪𞤼𞤫𞥅𞤲𞤺𞤢𞤤 𞤼𞤮𞤲𞤭 𞤯𞤭𞤲 𞤯𞤭𞤯𞤭. 𞤚𞤫𞤪𞤺𞤢𞤤 𞤸𞤢𞤴 𞤺𞤮𞥅𞤼𞤢𞤤 𞤫 𞤼𞤫𞤪𞤯𞤫 𞤸𞤵𞤲𞤣𞤵𞤳𞤮 𞤳𞤮𞤲 𞤼𞤢𞤱𞤫𞤼𞤢𞥄𞤳𞤫 𞤲𞤣𞤫 𞤸𞤭𞤲𞥋𞤺𞤢𞤤 𞤱𞤮𞤱𞤤𞤫𞥅. 𞤎𞤭𞤴𞤫 𞤼𞤮𞤲𞤭𞤲𞤳𞤮𞥅𞤶𞤫 𞤯𞤫𞤲 𞤳𞤮 𞤯𞤫 𞤶𞤮𞤱𞤭 (𞥕)⹁ 𞤳𞤮: 𞤦⹁ 𞤲𞤦⹁ 𞤥⹁ 𞤨 𞤳𞤢𞤻𞤵𞤥𞥆𞤢 𞤱. |
| **𞤼𞤮𞤲𞤭𞤲𞤳𞤮𞥅𞤶𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤼𞤮𞤲𞤭𞤲𞤳𞤮𞤱𞤢𞤤 𞤲𞤺𞤮𞤤. |
| **𞤻𞤭𞥅𞤼𞤮𞤲𞤣𞤵𞤱𞤢𞤤:** 𞤭𞤲.  𞤙𞤭𞥅𞤼𞤮𞤲𞤣𞤵𞤱𞤢𞤤 𞤲𞤺𞤢𞤤 𞤳𞤮 𞤰𞤭𞤴𞤢𞤤 𞤺𞤮𞥅𞤼𞤢𞤤 𞤨𞤫𞤼𞥇 𞤱𞤮𞤲𞤭 𞤫 𞤲𞤣𞤫𞤪 𞤲𞤣𞤫𞥅 𞤯𞤮𞤮 𞤬𞤫𞤣𞥆𞤫 𞤬𞤭𞥅 𞤯𞤫𞤲𞤺𞤢𞤤 𞤆𞤵𞤤𞤢𞤪 𞤲𞤺𞤢𞤤. 𞤎𞤭𞤴𞤢𞤤 𞤻𞤭𞥅𞤼𞤮𞤲𞤣𞤵𞤱𞤢𞤤 𞤲𞤺𞤢𞤤 𞤳𞤮 𞤢𞤤𞤳𞤵𞤤𞤢𞤤 **𞤬** 𞤲𞤺𞤢𞤤. 𞤖𞤭𞤼𞤮 𞤥𞤢𞤺𞥆𞤢𞤤 𞤲𞤮 𞤣𞤢𞤻𞤭𞤪𞤫𞥅 𞤧𞤢𞤦𞤵 𞤦𞤢𞤳𞤭𞤲𞥋𞤣𞤭𞤪𞤺𞤮𞤤 𞤼𞤮𞤲𞤣𞤵 𞤤𞤫𞤴𞤪𞤵 𞤲𞤣𞤵𞤲 𞤫 𞤻𞤭𞥅𞤰𞤫 𞤥𞤵𞤴𞤲𞤭𞤪𞤯𞤫 𞤣𞤮𞤱𞤶𞤫 𞤯𞤫𞤲. |
| **𞤻𞤭𞥅𞤼𞤮𞤲𞤣𞤵𞥅𞤶𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤻𞤭𞥅𞤼𞤮𞤲𞤣𞤵𞤱𞤢𞤤 𞤲𞤺𞤮𞤤. |
| **𞤱𞤢𞤧𞤭𞤣𞥆𞤵𞤺𞤮𞤤:** 𞤳𞤵𞥅𞤺.  𞤏𞤢𞤧𞤭𞤣𞥆𞤵𞤺𞤮𞤤 𞤳𞤮 𞤧𞤭𞤣𞥆𞤭𞤪𞤺𞤮𞤤 𞤳𞤮 𞤸𞤭𞤲𞤢𞥄 𞤷𞤭𞤣𞥆𞤢𞤤⁏ 𞤯𞤵𞤲 𞤳𞤮 𞤧𞤭𞤣𞥆𞤭𞤪𞤺𞤮𞤤 𞤰𞤭𞤴𞤢𞤤 𞤲𞤺𞤢𞤤 𞤱𞤮𞤲𞤢𞥄 𞤰𞤭𞤴𞤢𞤤 𞤧𞤭𞤣𞥆𞤢𞥄𞤲𞤺𞤢𞤤 𞤲𞤺𞤢𞤤. 𞤎𞤭𞤴𞤢𞤤 𞤲𞤮 𞤧𞤭𞤣𞥆𞤭𞤪𞤫𞥅 𞤰𞤭𞤴𞤢𞤤 𞤢𞤧𞤲𞤢𞤲𞤣𞤮 𞤥𞤢𞤺𞥆𞤢𞤤 𞤱𞤢𞤤𞥆𞤢 𞤧𞤫𞥅𞤪𞤼𞤵𞤲𞥋𞤺𞤢𞤤 𞤫 𞤥𞤢𞤺𞥆𞤢𞤤. 𞤑𞤮𞤲𞤮 𞤲𞤮𞤲⹁ 𞤢𞤤𞤳𞤵𞤤𞤫 𞤺𞤢𞤴𞤧𞤭𞤣𞥆𞤢𞤴𞤯𞤫 𞤯𞤫𞤲 𞤳𞤢𞤻𞤵𞤲 𞤫 𞤸𞤫𞤤𞤼𞤮𞤼𞤮𞥅𞤯𞤫 𞤯𞤫𞤲 𞤤⹁ 𞤪 𞤫 𞤳𞤫𞤲𞤫𞤲𞤶𞤭 𞤺𞤮𞥅 𞤰𞤭𞤴𞤢𞤤 𞤳 𞤲𞤺𞤢𞤤 𞤧𞤭𞤣𞥆𞤢𞤼𞤢𞥄 𞤰𞤭𞤴𞤢𞤤 𞤺𞤮𞥅. |
| **𞤭𞤲𞤣𞤫:** 𞤭𞤲.  𞤋𞤲𞤣𞤫 𞤳𞤮 𞤳𞤢𞤤𞤢 𞤳𞤮𞤲𞤺𞤮𞤤 𞤼𞤮𞤯𞥆𞤭𞥅𞤲𞤺𞤮𞤤 𞤲𞤫𞤯𞥆𞤮⹁ 𞤥𞤵𞥅𞤥𞤵𞤲𞤼𞤫⹁ 𞤸𞤵𞥅𞤱𞤲𞤣𞤫 𞤥𞤢𞥄𞤯𞤵𞤲 𞤲𞤮𞤳𞥆𞤵𞥅𞤪𞤫 𞤸𞤢𞥄 𞤩𞤢𞤲𞤺𞤭.  𞤋𞤲𞤣𞤫 𞤳𞤮 𞤳𞤮𞤲𞤺𞤮𞤤 𞤱𞤢𞤤𞥆𞤢 𞤣𞤫𞤲𞤼𞤢𞤤 𞤳𞤮𞤲𞤺𞤭 𞤩𞤢𞤲𞤺𞤭𞤲𞤢𞤴𞤯𞤵𞤲 𞤺𞤮𞥅𞤲𞤺𞤢 𞤬𞤫𞥅𞤻𞤵𞤳𞤢⹁ 𞤧𞤮𞤢𞥄𞤳𞤢 𞤥𞤢𞥄𞤯𞤵𞤲 𞤱𞤭𞤪𞤲𞤭𞥅𞤳𞤢. 𞤑𞤮 𞤩𞤵𞤪𞤭 𞤫 𞤸𞤫𞥅𞤱𞤵𞤣𞤫 𞤳𞤮𞤲⹁ 𞤭𞤲𞤣𞤫 𞤳𞤮 𞤲𞤫𞤯𞥆𞤢𞤲𞤳𞤫⹁ 𞤥𞤵𞥅𞤥𞤵𞤲𞤼𞤫⹁ 𞤳𞤢𞤻𞤵𞤥𞥆𞤢 𞤫 𞤨𞤭𞥅𞤶𞤭 𞤸𞤫𞥅𞤪𞤼𞤢𞤲𞤭𞥅. 𞤖𞤭𞤲𞥋𞤣𞤫 𞤭𞤲𞥆𞤢 𞤼𞤢𞤺𞤵 𞤱𞤭𞤪𞤲𞤭𞥅𞤲𞤺𞤵 𞤫 𞤬𞤫𞥅𞤻𞤵𞤲𞥋𞤺𞤵. |
| **𞤭𞤲𞤯𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤭𞤲𞤣𞤫. |
| **𞤭𞤲𞤳𞤵𞤲** ~𞤭𞤲𞤣𞤫 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤭𞤲𞤳𞤮𞤴** ~𞤭𞤲𞤣𞤫 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤭𞤲𞤣𞤫𞤸𞤭𞥅** ~ 𞤭𞤲𞤣𞤫 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤭𞤲𞤺𞤭𞥅** ~ 𞤭𞤲𞤣𞤫 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤭𞤲𞤣𞤫 𞤲𞤮𞥅𞤲𞤫𞤴𞤢𞤲𞤳𞤮𞥅𞤪𞤫:** 𞤭𞤲.  𞤋𞤲𞤣𞤫 𞤲𞤮𞥅𞤲𞤫𞤴𞤢𞤲𞤳𞤮𞥅𞤪𞤫 𞤲𞤣𞤫𞤲 𞤳𞤮 𞤢𞤲𞤣𞤭𞤲𞤼𞤢 𞤱𞤮𞥅 𞤳𞤮 𞤬𞤭𞥅 𞤸𞤵𞥅𞤱𞤲𞤣𞤫 𞤲𞤣𞤫𞤲 𞤼𞤢𞤲⁏ 𞤲𞤣𞤫 𞤶𞤭𞤩𞤼𞤢𞤼𞤢𞥄 𞤬𞤭𞥅 𞤭𞤼𞥆𞤭𞤪𞤭 𞤸𞤵𞥅𞤱𞤲𞤣𞤫 𞤲𞤣𞤫𞤲. 𞤑𞤮 𞤯𞤵𞤲 𞤱𞤮𞤲𞤭 𞤱𞤮𞤲𞤣𞤫 𞤲𞤣𞤫 𞤢𞤲𞤣𞤭𞤲𞤼𞤢𞥄 𞤤𞤭𞤥𞤮𞥅𞤪𞤫 𞤸𞤵𞥅𞤱𞤲𞤣𞤫 𞤲𞤣𞤫𞤲.‬‬‬‬‬‬‬‬‬‬‬‬  𞤳𞤢𞤪𞤢⹁ 𞤧𞤢𞤤𞤢⹁ 𞤧𞤢𞤪𞤭⹁ 𞤥𞤢𞥄𞤪𞤮⹁ 𞤳𞤢𞤪𞤢𞤲⹁ 𞤼𞤵𞥅𞤼𞤢⹁ 𞤥𞤢𞤲𞤺𞤮⹁ 𞤳𞤢𞤷𞥆𞤵⹁ 𞤲𞤶𞤢𞥄𞤪𞤫⹁ 𞤤𞤫𞥅𞤥𞤵𞤲𞥆𞤫⹁ 𞤣𞤢𞤱𞤢⹁ 𞤨𞤭𞤴𞤢 𞤫 𞤳𞤲𞤯...‬‬‬‬‬‬‬‬‬‬‬‬ |
| **𞤭𞤲𞤯𞤫 𞤲𞤮𞥅𞤲𞤫𞤴𞤢𞤲𞤳𞤮𞥅𞤶𞤫:** 𞤭𞤲.  𞤳𞤮 𞤯𞤵𞥅𞤯𞤢𞤤 𞤣𞤫𞤲𞤼𞤢𞤤 𞤳𞤮𞤲𞤺𞤭 𞤭𞤲𞤣𞤫 𞤲𞤮𞥅𞤲𞤫𞤴𞤢𞤲𞤳𞤮𞥅𞤪𞤫. |
| **𞤭𞤲𞤣𞤫 𞤥𞤵𞤥𞤵𞤲𞥋𞤣𞤫:** 𞤭𞤲.  𞤋𞤲𞤣𞤫 𞤥𞤵𞤥𞤵𞤲𞥋𞤣𞤫 𞤲𞤣𞤫𞤲 𞤲𞤮 𞤶𞤮𞤺𞤭𞥅 𞤴𞤫𞤪𞤵𞥅𞤶𞤭 𞤯𞤭𞤯𞤭⁏ 𞤯𞤭𞤲 𞤴𞤫𞤪𞤵𞥅𞤶𞤭 𞤯𞤭𞤯𞤭 𞤭𞤲𞤯𞤫 𞤳𞤮: 𞤭𞤲𞤣𞤫 𞤲𞤮𞥅𞤲𞤫𞤴𞤢𞤲𞤳𞤮𞥅𞤪𞤫 𞤫 𞤭𞤲𞤣𞤫 𞤭𞤼𞥆𞤭𞤪𞤭𞤴𞤢𞤲𞤳𞤮𞥅𞤪𞤫 𞤬𞤫𞤤𞤥𞤮𞤪𞤲𞤣𞤫 𞤲𞤦𞤢𞤶𞥆𞤵 𞤫 𞤯𞤵𞥅𞤯𞤢𞤤.‬‬‬‬‬‬‬‬‬‬‬‬ |
| **𞤭𞤲𞤯𞤫 𞤥𞤵𞤥𞤵𞤯𞤫:** 𞤭𞤲.  𞤳𞤮 𞤯𞤵𞥅𞤯𞤢𞤤 𞤣𞤫𞤲𞤼𞤢𞤤 𞤳𞤮𞤲𞤺𞤭 𞤭𞤲𞤣𞤫 𞤥𞤵𞤥𞤵𞤲𞥋𞤣𞤫. |
| **𞤭𞤲𞤯𞤫 𞤸𞤫𞥅𞤪𞤭𞥅𞤯𞤫:** 𞤭𞤲.  𞤳𞤮 𞤯𞤵𞥅𞤯𞤢𞤤 𞤣𞤫𞤲𞤼𞤢𞤤 𞤳𞤮𞤲𞤺𞤭 𞤭𞤲𞤣𞤫 𞤸𞤫𞥅𞤪𞤭𞥅𞤲𞤣𞤫. |
| **𞤭𞤲𞤣𞤫 𞤸𞤫𞥅𞤪𞤭𞥅𞤲𞤣𞤫:** 𞤭𞤲.  𞤋𞤲𞤣𞤫 𞤸𞤫𞥅𞤪𞤭𞥅𞤲𞤣𞤫⹁ 𞤳𞤮 𞤲𞤣𞤫𞤲 𞤱𞤮𞤲𞤭 𞤭𞤲𞤣𞤫 𞤩𞤢𞤲𞤺𞤭𞤲𞤣𞤫 𞤱𞤢𞤤𞥆𞤢 𞤴𞤫𞤱𞤼𞤵𞤲𞥋𞤣𞤫 𞤬𞤭𞥅 𞤸𞤵𞥅𞤱𞤲𞤣𞤫 𞤸𞤫𞥅𞤪𞤼𞤭𞥅𞤲𞤣𞤫 𞤥𞤢𞥄𞤯𞤵𞤲 𞤢𞤲𞤣𞤢𞥄𞤲𞤣𞤫 𞤬𞤭𞥅 𞤥𞤵𞤲.‬‬‬‬‬‬‬‬‬‬‬‬  𞤥𞤢𞥄𞤪𞤮 𞤳𞤮𞤲⹁ 𞤧𞤢𞤪𞤭𞥅𞤪𞤫 𞤲𞤣𞤫𞤲⹁ 𞤳𞤵𞤤𞤮𞤤 𞤲𞤺𞤮𞤤⹁ 𞤳𞤮𞤴𞤲𞤺𞤢𞤤 𞤲𞤺𞤢𞤤⹁ 𞤣𞤫𞤬𞤼𞤫𞤪𞤫 𞤲𞤣𞤫𞤲⹁ 𞤸𞤮𞤯𞤮 𞤲𞤺𞤮𞤲 𞤫 𞤳𞤲𞤯... |
| **𞤭𞤲𞤣𞤫 𞤭𞤼𞥆𞤭𞤪𞤭𞤴𞤢𞤲𞤳𞤮𞥅𞤪𞤫:** 𞤭𞤲.  𞤋𞤲𞤣𞤫 𞤭𞤼𞥆𞤭𞤪𞤭𞤴𞤢𞤲𞤳𞤮𞥅𞤪𞤫 𞤲𞤣𞤫𞤲⹁ 𞤳𞤮 𞤲𞤣𞤫𞤲 𞤱𞤮𞤲𞤭 𞤭𞤲𞤣𞤫 𞤬𞤫𞤤𞤥𞤮𞤪𞤲𞤣𞤫 𞤤𞤭𞤥𞤮𞥅𞤪𞤫⁏ 𞤫 𞤳𞤮 𞤯𞤵𞤲 𞤱𞤮𞤲𞤭 𞤱𞤮𞤲𞤣𞤫 𞤸𞤭𞤲𞥋𞤣𞤫 𞤢𞤲𞤣𞤭𞤲𞤢 𞤤𞤭𞤥𞤮𞥅𞤪𞤫 𞤸𞤵𞥅𞤱𞤲𞤣𞤫 𞤶𞤢𞤲𞤼𞤢𞥄𞤲𞤣𞤫 𞤲𞤣𞤫𞤲 𞤬𞤭𞥅 𞤥𞤵𞥅𞤯𞤵𞤲. 𞤐𞤣𞤫 𞤬𞤢𞤤𞤼𞤢𞤴 𞤫𞤲 𞤧𞤮 𞤼𞤢𞤱𞤭𞥅 𞤸𞤵𞥅𞤱𞤲𞤣𞤫 𞤲𞤣𞤫𞤲 𞤳𞤮 𞤱𞤢𞤶𞥆𞤫𞤪𞤫 𞤥𞤢𞥄𞤯𞤵𞤲 𞤯𞤵𞥅𞤯𞤵𞤲𞥋𞤣𞤫. 𞤔𞤢𞤲𞤺𞤣𞤫 𞤲𞤦𞤢𞤶𞥆𞤵 𞤫 𞤯𞤵𞥅𞤯𞤢𞤤 𞤲𞤮 𞤬𞤢𞤤𞤼𞤢 𞤫𞤲 𞤬𞤭𞥅 𞤤𞤭𞤥𞤮𞥅𞤪𞤫 𞤲𞤣𞤫𞤲 𞤱𞤢𞤤𞥆𞤢 𞤭𞤼𞥆𞤭𞤪𞤭 𞤸𞤵𞥅𞤱𞤲𞤣𞤫 𞤲𞤣𞤫𞤲. 𞤉 𞤳𞤮 𞤯𞤵𞤲 𞤬𞤭𞤪𞤼𞤭 𞤱𞤮𞤲𞤣𞤫 𞤸𞤭𞤲𞥋𞤣𞤫 𞤢𞤲𞤣𞤭𞤲𞤢 𞤫𞤲 𞤧𞤮 𞤼𞤢𞤱𞤭𞥅 𞤸𞤵𞥅𞤱𞤲𞤣𞤫 𞤲𞤣𞤫𞤲 𞤳𞤮 𞤱𞤢𞤶𞥆𞤫𞤪𞤫 𞤥𞤢𞥄𞤯𞤵𞤲 𞤯𞤵𞥅𞤯𞤵𞤲𞥋𞤣𞤫.‬‬‬‬‬‬‬‬‬‬‬‬   |  |  | | --- | --- | | 𞤧𞤢𞤸𞤪𞤫 | 𞤷𞤢𞤸𞤫 | | 𞤧𞤵𞥅𞤣𞤵 | 𞤷𞤵𞥅𞤯𞤭 | | 𞤪𞤫𞥅𞤣𞤵 | 𞤣𞤫𞥅𞤣𞤭 𞤫 𞤳𞤲𞤯... | |  |  | |
| **𞤭𞤲𞤯𞤫 𞤭𞤼𞥆𞤭𞤪𞤭𞤴𞤢𞤲𞤳𞤮𞥅𞤶𞤫:** 𞤭𞤲.  𞤳𞤮 𞤯𞤵𞥅𞤯𞤢𞤤 𞤣𞤫𞤲𞤼𞤢𞤤 𞤳𞤮𞤲𞤺𞤭 𞤭𞤲𞤣𞤫 𞤭𞤼𞥆𞤭𞤪𞤭𞤴𞤢𞤲𞤳𞤮𞥅𞤪𞤫. |
| **𞤧𞤫𞤤𞥆𞤭𞤲𞤳𞤮𞤱𞤢𞤤:** 𞤭𞤲.  𞤅𞤫𞤤𞥆𞤭𞤲𞤳𞤮𞤱𞤢𞤤 𞤯𞤫𞤲𞤺𞤢𞤤 𞤳𞤮 𞤻𞤢𞥄𞤱𞤮𞥅𞤶𞤫 𞤲𞤺𞤮𞥅𞤪𞤮𞥅𞤲𞤣𞤭 𞤯𞤫𞤲𞤺𞤢𞤤 𞤲𞤺𞤢𞤤 𞤸𞤢𞥄 𞤸𞤢𞥄𞤤𞤢𞤴𞤩𞤫 𞤲𞤺𞤢𞤤 𞤬𞤮𞤱 𞤱𞤢𞥄𞤱𞤢 𞤬𞤢𞤤𞤼𞤮𞤲𞥋𞤣𞤭𞤪𞤣𞤫 𞤫 𞤲𞤣𞤫𞤪 𞤥𞤢𞤺𞥆𞤢𞤤. ‬‬‬‬‬‬‬‬‬‬‬‬‬‬‬‬‬  𞤊𞤢𞤸𞤭𞤲⹁ 𞤫𞤯𞤫𞤲 𞤱𞤭𞤴𞤢 𞤱𞤮𞤲𞤣𞤫 𞤳𞤮 𞤧𞤫𞤤𞥆𞤭𞤲𞤳𞤮𞤱𞤢𞤤 𞤲𞤺𞤢𞤤 𞤢𞤲𞤣𞤭𞤲𞤼𞤢 𞤫𞤲 𞤲𞤮 𞤫𞤼𞤮𞤪𞤼𞤫𞤲 𞤧𞤫𞤤𞥆𞤭𞤲𞤫𞤲 𞤴𞤫𞤱𞤼𞤫𞤪𞤫 𞤥𞤫𞤲 𞤲𞤣𞤫𞤲 𞤫 𞤲𞤣𞤫𞤪 𞤯𞤫𞤲𞤺𞤢𞤤 𞤲𞤺𞤢𞤤 𞤱𞤮𞤲𞤯𞤫𞤲 𞤫 𞤸𞤢𞥄𞤤𞤵𞤣𞤫 𞤲𞤺𞤢𞤤 𞤫 𞤬𞤫𞤱𞤲𞤣𞤮 𞤲𞤣𞤫 𞤴𞤫𞤱𞤼𞤫𞤼𞤫𞤲. 𞤑𞤮 𞤳𞤢𞤲𞤺𞤢𞤤 𞤱𞤮𞤲𞤭 𞤺𞤢𞤲𞤣𞤢𞤤 𞤶𞤭𞤩𞤼𞤢𞤴𞤲𞤺𞤢𞤤 𞤶𞤭𞤩𞤭-𞤤𞤭𞤩𞤭𞥅𞤶𞤭 𞤯𞤭 𞤫𞤯𞤫𞤲 𞤸𞤫𞤩𞤢 𞤲𞤣𞤫 𞤫𞤯𞤫𞤲 𞤴𞤫𞤱𞤼𞤢 𞤥𞤢𞥄𞤯𞤵𞤲 𞤱𞤭𞤲𞤣𞤢.‬‬‬‬‬‬‬‬‬‬‬‬‬‬‬‬‬ |
| **𞤧𞤫𞤤𞥆𞤭𞤲𞤳𞤮𞥅𞤶𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤧𞤫𞤤𞥆𞤭𞤲𞤳𞤮𞤱𞤢𞤤. |
| **𞤅𞤫𞤤𞥆𞤵𞤳𞤢:** 𞤭𞤲.  𞤅𞤫𞤤𞥆𞤵𞤳𞤢 𞤳𞤢𞤲 𞤳𞤮 𞤥𞤮𞤬𞤼𞤵𞤪𞤵 𞤱𞤢𞤤𞥆𞤢 𞤣𞤫𞤲𞤼𞤢𞤤 𞤣𞤫𞤲𞤣𞤢𞥄𞤲𞤺𞤢𞤤 𞤳𞤮 𞤧𞤫𞤤𞥆𞤭 𞤳𞤮𞤲 𞤫 𞤲𞤣𞤫𞤪 𞤷𞤢𞤤𞤼𞤵𞤤𞤫 𞤆𞤵𞤤𞤢𞤪 𞤯𞤫𞤲 𞤼𞤮 𞤱𞤭𞤯𞤢𞤺𞤮𞤤⹁ 𞤱𞤭𞤯𞤼𞤵𞤺𞤮𞤤⹁ 𞤶𞤢𞤲𞤺𞤵𞤺𞤮𞤤 𞤳𞤢𞤻𞤵𞤲 𞤫 𞤱𞤭𞤲𞤣𞤵𞤺𞤮𞤤.  𞤑𞤮 𞤳𞤢𞤲𞤳𞤢 𞤱𞤮𞤲𞤭 𞤴𞤢𞥄𞤳𞤮𞤪𞤢𞥄𞤳𞤢 𞤬𞤭𞥅 𞤱𞤭𞤲𞤣𞤵𞤺𞤮𞤤 𞤶𞤢𞤲𞤺𞤢 𞤬𞤭𞥅 𞤴𞤮 𞤸𞤢𞥄𞤤𞤢𞤴𞤩𞤫 𞤯𞤫𞤲𞤺𞤢𞤤 𞤆𞤵𞤤𞤢𞤪 𞤱𞤢𞤤𞥆𞤢 𞤊𞤵𞤤𞤬𞤵𞤤𞤣𞤫 𞤲𞤺𞤢𞤤 𞤬𞤮𞤬 𞤴𞤮 𞤬𞤢𞤤𞤼𞤮𞤲𞥋𞤣𞤭𞤪 𞤼𞤮 𞤦𞤢𞤲𞤽𞤫 𞤴𞤫𞤱𞤼𞤵𞤺𞤮𞤤 𞤳𞤢𞤻𞤵𞤥𞥆𞤢 𞤫 𞤱𞤭𞤲𞤣𞤵𞤺𞤮𞤤 𞤶𞤢𞤲𞤺𞤢. |
| **𞤯𞤫𞤲𞤺𞤢𞤤:** 𞤭𞤲.  𞥑- 𞤍𞤫𞤲𞤺𞤢𞤤 𞤳𞤮 𞤼𞤫𞤪𞤺𞤢𞤤 𞤫 𞤼𞤫𞤪𞤯𞤫 𞤼𞤢𞤺𞤢𞥄𞤲𞤺𞤫𞤤 𞤲𞤺𞤢𞤤 𞤲𞤫𞤯𞥆𞤢𞤲𞤳𞤫 𞤱𞤢𞤤𞥆𞤢 𞤥𞤵𞥅𞤥𞤵𞤲𞤼𞤫 𞤲𞤮 𞤱𞤮𞤭𞤪𞤢. 𞤅𞤮𞤢𞤲𞤣𞤫 𞤯𞤫𞤲𞤺𞤢𞤤 𞤲𞤺𞤢𞤤 𞤲𞤮 𞤩𞤢𞤲𞤺𞤭𞤪𞤢 𞤲𞤺𞤢𞤥𞤵 𞤥𞤫𞥅𞤯𞤢𞤲𞤣𞤫⹁ 𞤥𞤫𞥅𞤥𞤭𞤪𞤣𞤫 𞤯𞤫𞤲𞤺𞤢𞤤 𞤲𞤺𞤢𞤤 𞤸𞤵𞥅𞤱𞤲𞤣𞤫 𞤲𞤣𞤫𞤲.  𞥒- 𞤍𞤫𞤲𞤺𞤢𞤤 𞤳𞤮 𞤲𞤶𞤵𞤩𞥆𞤵𞤣𞤭 𞤳𞤮𞤲𞤺𞤭⁏ 𞤲𞤺𞤢𞤤 𞤲𞤢𞤲𞤼𞤮𞤲𞥋𞤣𞤭𞤪𞤢𞤤 𞤳𞤮𞤲𞤺𞤭 𞤧𞤭 𞤬𞤫𞤨𞥆𞤭𞥅 𞤫 𞤻𞤢𞥄𞤱𞤮𞥅𞤪𞤫 𞤲𞤶𞤵𞤩𞥆𞤵𞤣𞤭 𞤲𞤣𞤭𞤲⹁ 𞤸𞤢𞤪𞤢𞤴 𞤲𞤺𞤢𞤤 𞤲𞤢𞤲𞤼𞤮𞤲𞥋𞤣𞤭𞤪𞤢𞤤 𞤯𞤮𞤲 𞤱𞤮𞤲𞤼𞤭𞥅 𞤧𞤢𞤺𞤢𞤪𞤢𞤱𞤮𞤤 𞤥𞤢𞥄𞤯𞤵𞤲 𞤴𞤫𞤱𞤼𞤫𞤪𞤫.‬‬‬‬‬‬‬‬‬‬‬‬‬‬‬‬‬‬‬‬ |
| **𞤯𞤫𞤲𞤯𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤯𞤫𞤲𞤺𞤢𞤤. |
| **𞤯𞤫𞤲𞤳𞤵𞤲:** ~𞤯𞤫𞤲𞤺𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤯𞤫𞤲𞤺𞤫𞤤:** ~𞤯𞤫𞤲𞤺𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤯𞤫𞤲𞤳𞤮𞤴:** ~𞤯𞤫𞤲𞤺𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤯𞤫𞤲𞤺𞤭𞥅:** ~𞤯𞤫𞤲𞤺𞤢𞤤 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤥𞤢𞤧𞤢𞤤:** 𞤭𞤲.  𞤃𞤢𞤧𞤢𞤤 𞤳𞤮 𞤸𞤭𞤼𞤮 𞤲𞤫𞤱𞤭𞥅𞤲𞤺𞤮 𞤱𞤮𞤱𞤤𞤵𞤺𞤮𞤤 𞤲𞤺𞤮 𞤢𞤤𞤣𞤢𞥄 𞤫 𞤧𞤢𞤺𞥆𞤫𞤪𞤫. 𞤖𞤭𞤼𞤮 𞤲𞤺𞤮𞤲 𞤲𞤮 𞤣𞤢𞤻𞤭𞤪𞤫𞥅 𞤦𞤢𞤼𞥆𞤫 𞤣𞤭𞤤𞥆𞤭𞤲𞤺𞤮𞤤 𞤸𞤮𞤲𞤮𞤲𞥋𞤣𞤫𞤪𞤫 𞤲𞤣𞤫𞤲 𞤱𞤮𞤲𞤣𞤵𞤣𞤫 𞤫 𞤶𞤮𞤳𞥆𞤮𞤲𞥋𞤣𞤭𞤪𞤺𞤮𞤤 𞤯𞤵𞤲 𞤫 𞤵𞤣𞥆𞤭𞤼𞤢𞤲𞤣𞤫 𞤸𞤵𞤲𞤣𞤵𞤳𞤮 𞤳𞤮𞤲 𞤫 𞤲𞤣𞤫𞤪 𞤸𞤢𞤨𞥆𞤵 𞤱𞤮𞥅𞤼𞤵 𞤲𞤺𞤵𞤲⹁ 𞤸𞤢𞤪𞤢 𞤳𞤮 𞤵𞤣𞥆𞤭𞤼𞤢𞤲𞤣𞤫 𞤲𞤫𞤱𞤭𞥅𞤲𞤣𞤫 𞤳𞤢𞤣𞤭.‬ |
| **𞤥𞤢𞤧𞤫:** 𞤭𞤲. 𞤳𞤮 𞤯𞤵𞥅𞤯𞤢𞤤 𞤳𞤮𞤲𞤺𞤮𞤤 𞤥𞤢𞤧𞤢𞤤. |
| **𞤥𞤢𞤧𞤵𞤲:** ~𞤥𞤢𞤧𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤥𞤢𞤧𞤫𞤤:** ~𞤥𞤢𞤧𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤲𞤦𞤢𞤶𞥆𞤵) |
| **𞤥𞤢𞤧𞤮𞤴:** ~𞤥𞤢𞤧𞤢𞤤 (𞤭𞤲. 𞤼𞤮𞤧𞤳. 𞤳𞤢 𞤯𞤵𞥅𞤯𞤢𞤤) |
| **𞤥𞤢𞤧𞤭𞥅:** ~𞤥𞤢𞤧𞤢𞤤 (𞤭𞤲. 𞤬𞤢𞤲𞤼. 𞤳𞤢 𞤲𞤦𞤢𞤶𞥆𞤵) |
| **𞤥𞤢𞤧𞤮:** 𞤭𞤲.  𞤑𞤮 𞤲𞤺𞤮𞤲𞤳𞤵 𞤱𞤢𞤤𞥆𞤢 𞤢𞤤𞤸𞤢𞥄𞤤𞤵 𞤲𞤮 𞤥𞤢𞤧𞤭𞤪𞤢𞥄 𞤱𞤢𞤤𞥆𞤢 𞤲𞤮 𞤱𞤮𞤲𞤢𞥄 𞤫 𞤥𞤢𞤧𞤭𞤪𞤫𞥅𞤣𞤫 𞤲𞤮𞤲. |
| **𞤥𞤢𞤧𞤵𞤣𞤫:** 𞤳𞤵𞥅𞤺. 𞤬𞤭𞤪𞤤.  𞤳𞤮 𞤬𞤭𞤪𞤤𞤭𞤼𞤢𞤲𞤣𞤫 𞤳𞤵𞥅𞤺𞤭𞤲𞤢𞤤 𞤥𞤢𞤧𞤵𞤺𞤮𞤤 𞤫 𞤬𞤫𞤪𞤼𞤮 𞤢𞤧𞤶𞤮𞥅𞤬𞤵𞤲𞥋𞤺𞤮 𞤣𞤵𞥅𞤥𞤭𞥅𞤲𞤺𞤮 𞤲𞤺𞤮𞤲. |
|  |